sagorsarker/bangla-wikipedia huggingface dataset:
বাংলাদেশ চলচ্চিত্র ও টেলিভিশন ইনস্টিটিউট

বাংলাদেশ চলচ্চিত্র ও টেলিভিশন ইনস্টিটিউট (সংক্ষেপেঃ বিসিটিআই) বাংলাদেশের একটি সরকারি প্রতিষ্ঠান যা চলচ্চিত্র ও টেলিভিশন অনুষ্ঠান নির্মাণে দক্ষ ও যোগ্য নির্মাতা এবং কলাকুশলী সৃষ্টি বিষয়ক কার্যক্রম পরিচালনা, ব্যবস্থাপনা ও নিয়ন্ত্রণে সরকারকে সহায়তা ও পরামর্শ প্রদানের নিয়োজিত। এই প্রতিষ্ঠানটি ঢাকার দারুস সালাম এলাকায়-এ অবস্থিত এবং তথ্য মন্ত্রণালয়ের নিয়ন্ত্রণে পরিচালিত। ২০১৩ সালে এই প্রতিষ্ঠানটি প্রতিষ্ঠা করা হয় চলচ্চিত্র ও টেলিভিশন সম্পর্কিত বিষয়ে গবেষণা ও উন্নয়ন কর্মকাণ্ড সুষ্ঠুভাবে পরিচালনা ও দক্ষ জনশক্তি সৃষ্টিসহ জাতীয় পর্যায়ে দক্ষ ও অভিজ্ঞ মানবসম্পদ তৈরির লক্ষ্যকে সামনে রেখে।
চলচ্চিত্র ও টেলিভিশন সম্প্রচার বিষয়ে কারিগরি প্রশিক্ষণ প্রদান; সেমিনার, সম্পোজিয়াম, ওয়ার্কশপ আয়োজন করা; সংশ্লিষ্টদের সম্মাননা প্রদান; ডিপ্লোমা, স্নাতক ডিগ্রি প্রদান এবং এ সংক্রান্ত গবেষণা করার জন্য বাংলাদেশ জাতীয় সংসদে ২০১৩ সালের ২৩ নং আইন হিসাবে ‘‘বাংলাদেশ চলচ্চিত্র টেলিভিশন ইনস্টিটিউট আইন, ২০১৩’’ পাশ হয় যা ২০ জুন ২০১৩ তারিখের বাংলাদেশ গেজেটে প্রকাশিত হয় এবং তথ্য মন্ত্রণালয়ের প্রজ্ঞাপন অনুযায়ী ০১ নভেম্বর ২০১৩ তারিখ থেকে কার্যকর বলে গন্য করা হয়। আইনটির কতিপয় ধারা সংশোধন করে সংশোধিত আইনটি ২০১৯ সালের ১১ জুলাই সংসদে পাস হয় ‘বাংলাদেশ চলচ্চিত্র ও টেলিভিশন ইনস্টিটিউট (সংশোধন) বিল-২০১৯’ শিরোনামে।
তুলনামূলকভাবে নতুন এই প্রতিষ্ঠানটি এখনও নিজেস্ব ভাবনে স্থানান্তরিত হয়নি; বর্তমানে এটি ঢাকার কল্যাণপুরের দারুস সালাম রোডে অবস্থিত জাতীয় গণমাধ্যম ইনস্টিটিউট-এর চতুর্থ ও পঞ্চম তলা নিয়ে অবস্থিত। সংশ্লিষ্টদের বক্তব্য অনুসারে প্রতিষ্ঠানটির জন্য স্বয়ং-সম্পূর্ণ অবকাঠামো নির্মানের পরিকল্পনা হাতে নেওয়া হবে যথাশিঘ্রই।
এই প্রতিষ্ঠানের লক্ষ্য ও উদ্দেশ্য হিসাবে বলা হয়েছে -
চলচ্চিত্র ও টেলিভিশন অনুষ্ঠান নির্মাণে দক্ষ ও যোগ্য নির্মাতা এবং কলাকুশলী সৃষ্টির নিমিত্ত সংশ্লিষ্ট বিষয়ের উপর ডিগ্রি ও কারিগরি প্রশিক্ষণ প্রদানসহ এতদ্‌সংশ্লিষ্ট অন্যান্য ক্ষেত্রে গবেষণামূলক কর্মকাণ্ড পরিচালনা করিবার উদ্দেশ্যে।
এই প্রতিষ্ঠানটিতে রয়েছে বিভিন্ন বিষয়ের উপর ডিপ্লোমা কোর্স;
প্রতিষ্ঠানটির নিজস্ব একটি গবেষণাধর্মী পত্রিকাও রয়েছে যা ‘‘বাংলাদেশ চলচ্চিত্র ও টেলিভিশন ইনস্টিটিউট পত্রিকা’’ নামে পরিচিত।
সাইমন ডৌল

সাইমন ব্লেয়ার ডৌল (; জন্ম: ৬ আগস্ট, ১৯৬৯) পুককোহে এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার ও ধারাভাষ্যকার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯২ থেকে ২০০০ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি মিডিয়াম পেস বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন সাইমন ডৌল।
১৯৯০-এর দশকে ওয়েলিংটন ফায়ারবার্ডসের পক্ষে খেলা লিঙ্কন ডৌলের কনিষ্ঠ ভ্রাতা তিনি। ১৯৮৯-৯০ মৌসুম থেকে ২০০১-০২ মৌসুম পর্যন্ত সাইমন ডৌলের প্রথম-শ্রেণীর খেলোয়াড়ী জীবন চলমান ছিল।
ডানহাতি ব্যাটসম্যানদের ক্ষেত্রে উভয় প্রান্ত থেকে সুইং বোলিংয়ে সক্ষমতা দেখিয়েছেন। ক্রমাগত আঘাতপ্রাপ্তির কারণে খেলোয়াড়ী জীবন সংক্ষিপ্তরূপ ধারণ করে। সমগ্র খেলোয়াড়ী জীবনে আঘাত তার নিত্যসঙ্গী ছিল। তন্মধ্যে পিঠের সমস্যা অন্যতম ছিল।
সমগ্র খেলোয়াড়ী জীবনে ৩২ টেস্ট ও ৪২টি একদিনের আন্তর্জাতিকে অংশগ্রহণ করেছেন সাইমন ডৌল। ১ নভেম্বর, ১৯৯২ তারিখে বুলাওয়েতে স্বাগতিক জিম্বাবুয়ের বিপক্ষে টেস্ট ক্রিকেটে অভিষেক ঘটে তার। ২৪ মার্চ, ২০০০ তারিখে ওয়েলিংটনে সফরকারী অস্ট্রেলিয়ার বিপক্ষে সর্বশেষ টেস্টে অংশ নেন তিনি।
১৯৯৮ সালে ওয়েলিংটন টেস্টে স্বর্ণালী সময় অতিবাহিত করেন। ব্যাসিন রিজার্ভে বক্সিং ডেতে সফরকারী ভারতের বিপক্ষে ৭/৬৫ বোলিং পরিসংখ্যান দাঁড় করান। এ পরিসংখ্যানটি যে-কোন নিউজিল্যান্ডীয় বোলারের মধ্যে চতুর্থ সেরা। প্রথম পাঁচ ভারতীয় ব্যাটসম্যান তার শিকারে পরিণত হয়েছিলেন। ঐ টেস্টে স্বাগতিক দল জয়ী হয়েছিল। এরফলে, ২৬ ডিসেম্বর, ১৯৯৮ তারিখে প্রকাশিত আইসিসি র‍্যাঙ্কিয়ে ব্যক্তিগত সর্বোচ্চ ৬ নম্বর অবস্থানে পৌঁছেন।
১৯৯৯ সালের ক্রিকেট বিশ্বকাপে নিউজিল্যান্ড দলের অন্যতম সদস্য ছিলেন। তবে, প্রথম একাদশে খেলতে পারেননি। ঐ প্রতিযোগিতায় তার দল সেমি-ফাইনালে পাকিস্তানের কাছে ৯ উইকেটে পরাজিত হয়ে বিদায় নেয়। ১৯৯৯ সালে ইংল্যান্ড গমন করেন। তবে হাঁটুর আঘাতের কারণে স্বাভাবিক ক্রীড়াশৈলী প্রদর্শন করতে পারেননি তিনি। জরুরি অস্ত্রোপচারের প্রয়োজনে পড়ে তার।
সুস্থ হয়ে মাঠে ফিরে আসার পর ঐ গ্রীষ্মে অস্ট্রেলিয়ার বিপক্ষে দুইটি ওডিআই ও দুইটি টেস্টে অংশ নেন। মার্চ, ২০০০ সালে অস্ট্রেলিয়ার বিপক্ষে সর্বশেষ টেস্টে অংশগ্রহণ করেন। দূর্ভাগ্যজনকভাবে তিনি অস্ট্রেলীয় ব্যাটসম্যানদের উপরে ছড়ি ঘোরাতে পারেননি। ফলশ্রুতিতে, চূড়ান্ত টেস্টে নর্দার্ন ডিস্ট্রিক্টসের দলীয় সঙ্গী ড্যারিল টাফি’র কাছে স্থানচ্যুতি ঘটে তার।
ক্রিকেট খেলা থেকে অবসর গ্রহণের পর ধারাভাষ্য ও সম্প্রচার কর্মের সাথে জড়িয়ে পড়েন। বর্তমানে নিউজিল্যান্ডভিত্তিক স্কাই স্পোর্টসে ধারাভাষ্যকার হিসেবে কাজ করছেন। ‘দ্য রক’ নামীয় বেতার কেন্দ্রে মর্নিং রাম্বল দলের সাথে জড়িত রয়েছেন। এক পর্যায়ে ২০০২-০৩ মৌসুমে সংক্ষিপ্ত সময়ের জন্যে নেদারল্যান্ডসের পক্ষে খেলেন। ২০০৮ সালে ইন্ডিয়ান প্রিমিয়ার লিগের সূচনালগ্ন থেকে ধারাভাষ্যকারের দায়িত্বে রয়েছেন।
রফিকুল ইসলাম চৌধুরী

রফিকুল ইসলাম চৌধুরী (মৃত্যু: ১৪ অক্টোবর ২০০৮) ছিলেন বাংলাদেশের একজন একাডেমিক ও রাজনৈতিক বিজ্ঞানী। তিনি চট্টগ্রাম বিশ্ববিদ্যালয়ের নবম উপাচার্য হিসাবে দায়িত্ব পালন করেন।
কলকাতা পুলিশের বিভাগসমূহ

কলকাতা পুলিশ নয়টি প্রশাসনিক বিভাগে বিভক্ত। প্রতিটি বিভাগ একজন ডেপুটি পুলিশ কমিশনারের অধীনস্থ।
কলকাতা পুলিশের উত্তর ও উত্তর শহরতলি বিভাগীয় কার্যালয়ের ঠিকানা ১১৩, আচার্য প্রফুল্ল চন্দ্র রোড, কলকাতা ৭০০০০৯। এই বিভাগের অন্তর্গত থানাগুলি হল:
পূর্ব শহরতলি বিভাগের বিভাগীয় কার্যালয়ের ঠিকানা ১০৫, হেমচন্দ্র নস্কর রোড, কলকাতা ৭০০০১০। এই বিভাগের অন্তর্গত থানাগুলি হল:
মধ্য বিভাগের বিভাগীয় কার্যালয়ের ঠিকানা ১৩৮ সুরেন্দ্রনাথ বন্দ্যোপাধ্যায় রোড, কলকাতা ৭০০০০১৩। এই বিভাগের অন্তর্গত থানাগুলি হল:
দক্ষিণ বিভাগের বিভাগীয় কার্যালয়ের ঠিকানা ৩৪, মাদার টেরিজা সরণি, কলকাতা ৭০০০১৬। এই বিভাগের অন্তর্গত থানাগুলি হল:
দক্ষিণ পূর্ব বিভাগের প্রধান কার্যালয় পার্ক কোর্ট, ২, সৈয়দ আমির আলি অ্যাভিনিউ, কলকাতা ৭০০০১৭। এই বিভাগের অন্তর্গত থানাগুলি হল:
দক্ষিণ শহরতলি বিভাগের প্রধান কার্যালয়ের ঠিকানা টালিগঞ্জ ইএফ লাইনস, ৫৫৫/৫৫৭, ডি. পি. এস. রোড, কলকাতা – ৭০০০৩৩। এই বিভাগের অন্তর্গত থানাগুলি হল:
পূর্ব বিভাগের প্রধান কার্যালয়ের ঠিকানা ৫০/২, পূর্ব রাজাপুর, কলকাতা – ৭০০০৭৫। এই বিভাগের অন্তর্গত থানাগুলি হল:
দক্ষিণ পশ্চিম বিভাগের প্রধান কার্যালয়ের ঠিকানা টালিগঞ্জ ইএফ লাইনস, ৫৫৫/৫৫৭, ডি. পি. এস. রোড, কলকাতা – ৭০০০৩৩। এই বিভাগের অন্তর্গত থানাগুলি হল:
বন্দর বিভাগের প্রধান কার্যালয়ের ঠিকানা ১ ডুমায়ুন অ্যাভিনিউ, কলকাতা – ৭০০০৪৩। এই বিভাগের অন্তর্গত থনানাগুলি হল:
আবদুল মান্নান (শিক্ষাবিদ)

অধ্যাপক আবদুল মান্নান একজন বাংলাদেশী শিক্ষাবিদ। তিনি ২০১৫-২০১৯ সময়কালে বাংলাদেশের বিশ্ববিদ্যালয় মঞ্জুরি কমিশনের ১২তম চেয়ারম্যান এবং ১৯৯৯-২০০১ সাল পর্যন্ত চট্টগ্রাম বিশ্ববিদ্যালয়ের উপাচার্য হিসাবে দায়িত্ব পালন করেছেন। ওই সময়ে তিনি বাংলাদেশের সর্বকনিষ্ঠ উপাচার্য হিসেবে পরিচিতি পান। 
অধ্যাপক মান্নান লেখাপড়া চট্টগ্রামের সেন্ট প্লাসিড্স হাইস্কুল থেকে এসএসসি ও চট্টগ্রাম সরকারি কমার্স কলেজ থেকে এইচএসসি পাস করেন। তিনি ১৯৭২ সালে ঢাকা বিশ্ববিদ্যালয় থেকে ব্যবস্থাপনা বিভাগে স্নাতকোত্তর ডিগ্রি অর্জন করেন। তিনি ১৯৭৮ সালে হাওয়াই বিশ্ববিদ্যালয় এবং মিয়ামি বিশ্ববিদ্যালয় থেকে স্নাতক এবং স্নাতকোত্তর পড়াশোনা শেষ করেন। ১৯৯৮ সালে তিনি ব্রিটিশ কাউন্সিল ফেলোশিপের অধীনে চেস্টার বিশ্ববিদ্যালয়ে ‘উচ্চ শিক্ষা প্রশাসন’-এর ওপরও বিশেষ প্রশিক্ষণ গ্রহণ করেন। 
অধ্যাপক মান্নান ১৯৭৩ সালে প্রভাষক হিসাবে চট্টগ্রাম বিশ্ববিদ্যালয়ের ব্যবস্থাপনা বিভাগে যোগদানের মাধ্যমে শিক্ষকতায় পেশায় কর্মজীবন শুরু করেন। তিনি ১৯৮৯ সালে ওহাইও স্টেট বিশ্ববিদ্যালয়ে আন্তর্জাতিক বাণিজ্য নিয়ে উন্নত গবেষণা করেন। 
১৯৯৬ সালে, চট্টগ্রাম বিশ্ববিদ্যালয়ে নিয়োগের সময় মান্নান দেশের কনিষ্ঠতম উপাচার্য হন। ২০০৫ সালে মান্নান চট্টগ্রাম বিশ্ববিদ্যালয় থেকে প্রাথমিক অবসর গ্রহণ করেন। এরপরে তিনি ট্রাস্টি বোর্ডের উপদেষ্টা এবং ইউনিভার্সিটি অব লিবারেল আর্টস বাংলাদেশ (ইউল্যাব) এর বিজনেস স্কুল-এর একটি পূর্ণ-কালিন অধ্যাপক হন। তিনি ইস্ট ওয়েস্ট বিশ্ববিদ্যালয়ের ব্যবসায় বিভাগ এবং অনুষদের ডিনে অধ্যাপক হিসাবেও দায়িত্ব পালন করেছিলেন। 
অধ্যাপক মান্নান শামসুল হক শিক্ষা কমিশনের সদস্য ছিলেন। তিনি পরপর দু’বার বিশ্ববিদ্যালয় শিক্ষক সমিতির সাধারণ সম্পাদক, একবার সভাপতি ও বাংলাদেশ বিশ্ববিদ্যালয় শিক্ষক সমিতি ফেডারেশনের মহাসচিব নির্বাচিত হন। সংগঠক হিসেবে স্ট্যান্ডিং কমিটি অব ভাইস-চ্যান্সেলরস ও বিশ্ববিদ্যালয় পরিষদের সভাপতি নির্বাচত হন। এছাড়া তিনি লন্ডনের এ্যাসোসিয়েশন অব কমনওয়েলথ ইউনিভার্সিটিজেস-এর নির্বাহী সদস্য ছিলেন। বিশ্ববিদ্যালয় মঞ্জুরী কমিশনের খণ্ডকালীন সদস্য হিসেবে দায়িত্ব পালন করেন। মান্নান সার্ক চার্টার প্রাপ্ত এ্যাসোসিয়েশন অব ম্যানজমেন্ট ডেভেলপমেন্ট ইনস্টিউটিউশেনের সাউথ ইস্ট এশিয়ার একজন প্রতিষ্ঠাতা সদস্য।
অধ্যাপক মান্নান চট্টগ্রামের হাটহাজারি এলাকার বাসিন্দা। বাবা আবদুস সালাম, মা সালেমা খাতুন। তার একমাত্র সন্তান ফারজানা মান্নান চট্টগ্রাম বিশ্ববিদ্যালয়ে আন্তর্জাতিক সম্পর্ক বিভাগের সহকারী অধ্যাপক । 
অধ্যয়ন ও গবেষণার বিষয় হচ্ছে কৌশলগত ব্যবস্থাপনা। তার ত্রিশটির মতো আন্তর্জাতিক ও দেশীয় প্রকাশনা রয়েছে। তার প্রকাশিত গ্রন্থের সংখ্যা নয়টি। তিনি বাংলাদেশ ও আন্তর্জাতিক অন্তত ৬টি দৈনিকে সমসাময়িক দেশীয় ও আন্তর্জাতিক বিষয়, অর্থনৈতিক বিশ্লেষণ নিয়ে লেখালেখি করন।
বিস্ফোরক পরিদপ্তর

বিস্ফোরক বিভাগ ( ) একটি বাংলাদেশ সরকার নিয়ন্ত্রণাধীন সংস্থা যা বাংলাদেশে বাণিজ্যিক বিস্ফোরক নিয়ন্ত্রণের দায়িত্বে নিয়োজিত। এবং বিদ্যুৎ, জ্বালানি ও খনিজ সম্পদ মন্ত্রণালয়ের সাথে যুক্ত। 
বিস্ফোরক অধিদফতর একটি বাণিজ্যিক বিভাগ যা বাংলাদেশে বাণিজ্যিক বিস্ফোরক এবং জ্বলনযোগ্য পদার্থ নিয়ন্ত্রণের জন্য দায়িত্বপ্রাপ্ত। এর সদর দফতর ঢাকায় তবে বরিশাল, চট্টগ্রাম, খুলনা, রাজশাহী এবং সিলেটে আঞ্চলিক অফিস রয়েছে। ১৮৮৪ সালের বিস্ফোরক আইনের উপর ভিত্তি করে এটি প্রতিষ্ঠা করা হয়। 
বিস্ফোরক আইন ১৮৮৪ অনুসারে বাংলাদেশে বিস্ফোরক তৈরি, অধিকারে রাখা, ব্যবহার, বিক্রয়, পরিবহন এবং আমদানী নিয়ন্ত্রণ করা হয়।
এ আইনে বিস্ফোরক বলতে গান পাউডার, নাইট্রোগ্লিসারিণ, ডিনামাইট, গানকটন, ব্লাষ্টিং পাউডার, মারকারি (পারদ) বা অন্য ধাতুর ফালমিনেট, রঙিন আতশবাজী ফগ সিগন্যাল, আতশবাজী, ফিউজ, কারতুজ বা উল্লেখিত বিষয়গুলোর সাথে সাদৃশ্য অন্য যেকোন পদার্থকে বুঝায়। যা বিস্ফোরণ ঘটানোর জন্যে ব্যবহৃত হয়ে থাকে।
রঙ্গিলা

রঙ্গিলা ইংরেজি সংগীত শিল্পী শিরিন জাওয়াদ-এর তৃতীয় একক অ্যালবাম, ৮ ই এপ্রিল ২০১৩ সালে লেজার ভিশন থেকে প্রকাশ হয়।
হাবিব ওয়াহিদ বাপ্পা মজুমদার , ফুয়াদ, হৃদয় খান, রুমেল, রুমানা, রাফা এবং রায়হানের মত অনেক বাংলাদেশি বিখ্যাত সুর এই অ্যালবামের গানে সুর করেছেন
অ্যালবাম টি প্রকাশিত হয়েছে লেজার ভিশন থেকে ৮ই এপ্রিল ২০১৩ সালে।
বাংলাদেশ–সংযুক্ত আরব আমিরাত সম্পর্ক

বাংলাদেশ – সংযুক্ত আরব আমিরাত সম্পর্ক বাংলাদেশ ও সংযুক্ত আরব আমিরাতের দ্বিপাক্ষিক সম্পর্ক উল্লেখ করে।
মুহাম্মদ ইমরান সংযুক্ত আরব আমিরাতের বাংলাদেশের আবাসিক রাষ্ট্রদূত। ২০১৪ সালে সংযুক্ত আরব আমিরাতের নাগরিকদের আগমনে ভিসা দেওয়ার ঘোষণা দিয়েছিল বাংলাদেশ। ওয়ার্ল্ড এক্সপো ২০২০ এর আয়োজক শহর হিসেবে বাংলাদেশ দুবাইকে বাদ দিয়ে মস্কোর পক্ষে ভোট দেওয়ার পর সংযুক্ত আরব আমিরাত বাংলাদেশীদের ভিসা দেওয়া বন্ধ করে দেয়। দুবাই শেষ পর্যন্ত আয়োজক শহর নির্বাচিত হয়েছিল। দুবাই ভিসা নিষেধাজ্ঞার অস্তিত্ব অস্বীকার করেছে। সংযুক্ত আরব আমিরাতের বাংলাদেশে একটি দূতাবাস রয়েছে।
ডিসেম্বর ২০১৬ এর মতে সংযুক্ত আরব আমিরাতে ৭০০,০০০ হাজার বাংলাদেশী অভিবাসী রয়েছেন। বাংলাদেশ ও সংযুক্ত আরব আমিরাতের মধ্যে বাণিজ্য ২০১২-২০১৩ মেয়াদে ৯৬৭ মিলিয়ন ডলার দাঁড়িয়েছে। সংযুক্ত আরব আমিরাত বাংলাদেশে ২.৯ বিলিয়ন ডলার বিনিয়োগ রয়েছে।
বাংলাদেশ জুডিসিয়াল সার্ভিস এসোসিয়েশন

বাংলাদেশ জুডিসিয়াল সার্ভিস এসোসিয়েশন বাংলাদেশের জেলা আদালতে কর্মরত বিচারকগণের সংগঠন। সংগঠনটির ইতিহাসে প্রথমবারের মত গত ৩০ অক্টোবর, ২০২৪ গণতান্ত্রিক ভাবে ৪৫ সদস্য বিশিষ্ট পুর্ণাংগ নির্বাহী কমিটি নির্বাচিত হয়। উক্ত নির্বাচনে ২০২৪-২০২৫ মেয়াদে সভাপতি নির্বাচিত হন জনাব আমিরুল ইসলাম এবং মহাসচিব নির্বাচিত হন জনাব মাজহারুল ইসলাম।
১৯৪৭ সালের ১৩ অক্টোবর গৃহীত গঠনতন্ত্রের মাধ্যমে যাত্রা শুরু করে 'ইস্ট পাকিস্তান সিভিল সার্ভিস (জুডিসিয়াল) এসোসিয়েশন'। পরবর্তীতে বাংলাদেশ স্বাধীন হওয়ার পর জুডিসিয়াল ক্যাডার বাংলাদেশ সিভিল সার্ভিসের অন্তর্ভুক্ত হয়। সংগঠনের নাম পরিবর্তিত হয়ে হয় ‌'বাংলাদেশ সিভিল সার্ভিস (জুডিসিয়াল) এসোসিয়েশন'। ১৯৯০ সালের ২৮ ডিসেম্বর সংগঠনের সদস্যদের বার্ষিক সাধারণ সভায় পূর্বের গঠনতন্ত্র বাতিলপূর্বক নতুন গঠনতন্ত্র প্রণয়ন ও গ্রহণ করা হয়। মাসদার হোসেন মামলায় বাংলাদেশ সুপ্রীম কোর্টের আপীল বিভাগের রায়ে বাংলাদেশ জুডিসিয়াল সার্ভিস গঠনের নির্দেশনা দেওয়া হয়। ২০০২ সালের বার্ষিক সাধারণ সভায় সংগঠনের নাম পরিবর্তন করে রাখা হয় 'বাংলাদেশ জুডিসিয়াল সার্ভিস এসোসিয়েশন'। 
অরাজনৈতিক ও কল্যাণমুখী সংগঠন হিসাবে এই এসোসিয়েশনের কার্যবিধি নিম্নবর্ণিত উদ্দেশ্য সাধনের পরিচালিত হয়।
ক) এসোসিয়েশনের সদস্যদের মধ্যে পারস্পরিক সহযোগিতা, সহমর্মিতা ও একাত্ববোধ জাগ্রতকরণ এবং বিচার বিভাগের সুমহান ঐতিহ্য ও মান মর্যাদা সমুন্নত রাখার জন্য সদস্যদের দেশ ও জাতির কল্যাণে দেশপ্রেম, কর্তব্যনিষ্ঠা, সততা, নিরপেক্ষতা ও একাগ্রতার সঙ্গে দায়িত্ব ও কর্তব্য পালনে উদ্বুদ্ধকরণ,
খ) সদস্যদের আইনানুগ ও ন্যায়সঙ্গত অধিকার যথা- চাকরির কাঠামো, বেতন, পদমর্যাদা ইত্যাদি স্বার্থ সংশ্লিষ্ট সকল দাবীসমূহ ন্যায় নীতির ভিত্তিতে প্রতিষ্ঠা ও সংরক্ষণের জন্য প্রয়োজনীয় সকল পদক্ষেপ ও ব্যবস্থা গ্রহণ,
গ) সংগঠনের স্বার্থে এবং সদস্যদের কল্যাণের জন্য তহবিল গঠন, অস্থাবর ও স্থাবর সম্পত্তি অর্জন,
ঘ) সংগঠনের স্বার্থে সভা, সম্মেলন ও সিম্পোজিয়াম ইত্যাদি জাতীয় কার্যক্রম গ্রহণ,
ঙ) বিচার ও বিচার প্রশাসনের উন্নয়নের ক্ষেত্রে সংশ্লিষ্ট জাতীয় ও আন্তর্জাতিক প্রতিষ্ঠানের সঙ্গে সরকারের অনুমতিক্রমে সম্পর্ক স্থাপন ও বিস্তার এবং
চ) উল্লিখিত লক্ষ্য ও উদ্দেশ্য অর্জনে প্রত্যক্ষ ও পরোক্ষভাবে সহায়ক সকল কার্যক্রম গ্রহণ।
তাফসির আল জালালাইন

তাফসির আল জালালাইন / তাফসির জালালাইন বা তাফসিরে জালালাইন ( আরবি : تفسير الجلالين / تفسير الإمامين الجلالين ; উর্দু : تفسیر جلالین ) মুসলমানের ধর্ম গ্রন্থ আল কুরআনুল কারিমের প্রসিদ্ধ ব্যখ্যা গ্রন্থসমুহের মধ্যে একটি অন্যতম সুপরিচিত প্রসিদ্ধ গ্রন্থ; যার অনন্য বৈশিষ্ট্যে পাঠক মহলে সমাদৃত।
এ গ্রন্থটি কারও একক রচনা নয়। দু'জন বিজ্ঞ মুফাসসির এটি রচনা করেছেন। তাদের দু'জনের নাম একই। দু'জনেরই নাম 'জালালুদ্দীন'। একজন জালালুদ্দিন মহল্লী। অপরজন জালালুদ্দিন সুয়ুতী। তাদের নামের প্রথম অংশ হল - 'জালাল'। আরবি ভাষায় 'জালাল' (جلال ) শব্দের দ্বিবচন হল 'জালালাইন' (جلالین )। যেহেতু এটি দুই 'জালাল'-এর লেখা, তাই দুই নামের সম্পৃক্ততায় তাকে তাফসির আল জালালাইন (تفسیر الجلالین ) নামে অভিহিত করা হয়। 
গ্রন্থটির মূল ভাষা আরবি। পরবর্তীতে বহু ভাষায় এটি অনুবাদ হয়েছে। এর মধ্যে উল্লেখযোগ্য হলো : উর্দু , ফার্সি, বাংলা ইত্যাদি। ইংরেজি ভাষায়ও এর দুটি অনুবাদ রয়েছে।
এ ব্যাখ্যাগ্রন্থটি লিখেছেন - মোল্লা নূরুদ্দীন আলী ইবনে সুলতান মুহাম্মদ আল হারাবী ওরফে মোল্লা আলী ক্বারী (মৃত্যু: ১০১৪ হিজরি) , রচনাকাল - ১০০৪ হিজরি।
এটি লিখেছেন শায়খ শামসুদ্দীন মুহাম্মদ ইবনে আল কামী (রাহ) ; রচনাকাল - ৯৫৩ হিজরি।
এটি রচনা করেন জালালুদ্দীন মুহাম্মদ ইবনে মুহাম্মদ আল কারখী (রাহ)।
জালালাইনের উপর এই ব্যাখ্যাগ্রন্থটি লিখেন শাইখ সুলাইমান আল জামাল (মৃত্যুঃ ১২০৪ হিজরি)।
ভৌগোলিক নিরক্ষরেখা

অন্ধকার ও মেঘমুক্ত আকাশের দিকে তাকালে অসংখ্য জ্যোতিষ্ক চোখে পড়ে যাদেরকে অত্যন্ত দূরত্বের কারণে একটি বিরাট ব্যাসার্ধের গোলকের পৃষ্ঠের কিছু স্থির বিন্দু বলে ভ্রম হয়, যেখানে পৃথিবী পৃষ্ঠে দণ্ডায়মান দর্শক কেবলমাত্র গোলকের উপরের অর্ধাংশই দেখতে পান। কল্পিত এ গোলককেই খ-গোলক বলা হয়। ভৌগোলিক নিরক্ষরেখা হল পৃথিবীর খ-গোলকের পৃষ্ঠে কল্পিত সেই মহাবৃত্ত যার অবস্থান পৃথিবীর নিরক্ষীয় সমতলে। এই প্রসঙ্গ সমতল হল নিরক্ষীয় স্থানাঙ্ক ব্যবস্থার ভিত্তি। অন্য কথায়, মহাকাশে পৃথিবীর নিরক্ষরেখার বিমূর্ত অভিক্ষেপই ভৌগোলিক নিরক্ষরেখা। পৃথিবীর অক্ষীয় আনতির (axial tilt) কারণে, ভৌগোলিক নিরক্ষরেখা এই মুহূর্তে সূর্যপথের (ecliptic) তথা পৃথিবীর কক্ষীয় সমতলের সাপেক্ষে প্রায় ২৩.৪৪° কোণে হেলে রয়েছে। ভৌগোলিক নিরক্ষরেখার এই হেলে থাকার পরিমাণ অর্থাৎ আনতি গত ৫০ লক্ষ বছর ধরে ২২.০° থেকে ২৪.৫° পর্যন্ত পরিবর্তিত হয়েছে।
পৃথিবীর নিরক্ষরেখায় দণ্ডায়মান কোন পর্যবেক্ষক ভৌগোলিক নিরক্ষরেখাকে ঠিক তার মাথার উপরে সুবিন্দু দিয়ে একটি অর্ধবৃত্তাকার পথে যেতে দেখবেন। পর্যবেক্ষক নিরক্ষরেখা থেকে সরে গিয়ে উত্তর বা দক্ষিণ দিকে গমন করলে ভৌগোলিক নিরক্ষরেখা এর বিপরীত দিগন্তের দিকে হেলে পড়বে। অসীম দূরবর্তী একটি অর্ধবৃত্তকে ভৌগোলিক নিরক্ষরেখা হিসেবে সংজ্ঞায়িত করা যায় যেখানে অর্ধবৃত্তটিকে খ-গোলকের পৃষ্ঠে বিবেচনা করা হয় এবং পৃথিবী পৃষ্ঠে পর্যবেক্ষকের অবস্থান নির্বিশেষে অর্ধবৃত্তটির প্রান্তবিন্দুদ্বয় দিগন্তকে ঠিক পূর্ব ও পশ্চিম দিকে ছেদ করে। ভৌগোলিক নিরক্ষরেখাটি ভৌগোলিক মেরুদ্বয়ে জ্যোতির্বৈজ্ঞানিক দিগন্তের সাথে মিলে যায়। যে কোন অক্ষাংশে অবস্থানকারী পর্যবেক্ষক থেকে ভৌগোলিক নিরক্ষরেখার অবস্থান অসীম দূরবরৃতী হলেও ভৌগোলিক নিরক্ষরেখার তল থেকে পর্যবেক্ষক কেবল নির্দিষ্ট দূরত্বে থাকে। তাই যে কোন অক্ষাংশের ক্ষেত্রে ভৌগোলিক নিরক্ষরেখাটি একটি অভিন্ন বৃত্তচাপ বা বৃত্ত পরিগণিত হবে।
ভৌগোলিক নিরক্ষরেখার নিকটবর্তী জ্যোতির্বৈজ্ঞানিক বস্তুসমূহ পৃথিবীর অধিকাংশ স্থান থেকে দিগন্তের উপরে প্রতীয়মান হয়। তবে এদের তুঙ্গীভবন ঘটে নিরক্ষরেখায় বা নিরক্ষরেখার সন্নিকটে। ভৌগোলিক নিরক্ষরেখা বর্তমানে নিম্নোক্ত তারামণ্ডলগুলোর মধ্য দিয়ে অতিক্রম করছে:
এই তারামণ্ডলীগুলোকে প্রায় সারা বিশ্বব্যাপী দেখা যায়।
পৃথিবী ছাড়াও অন্যান্য জ্যোতির্বৈজ্ঞানিক বস্তুরও অনুরূপভাবে সংজ্ঞায়িত ভৌগোলিক নিরক্ষরেখা বিদ্যমান।
অনন্ত প্রেম তুমি দাও আমাকে

‘অনন্ত প্রেম তুমি দাও আমাকে’ ১৯৯৭ সালে প্রকাশিত বাংলা চলচ্চিত্র সঙ্গীত। প্রণয়ধর্মী এই সঙ্গীত বা গানটি ১৯৯৭ সালে মুক্তিপ্রাপ্ত কাজী হায়াৎ পরিচালিত চলচ্চিত্র "লুটতরাজ"-এ ব্যবহার করা হয়েছে। আহমেদ ইমতিয়াজ বুলবুলের গীতি ও সুরে এই গানে কণ্ঠ দেন আইয়ুব বাচ্চু এবং কনক চাঁপা। চলচ্চিত্রে এই গানের চিত্রায়ণে অভিনয় ও ঠোট মিলিয়েছেন মান্না ও মৌসুমী। এই গানের মাধ্যমে বাংলা চলচ্চিত্রে গায়ক হিসেবে আইয়ুব বাচ্চু’র অভিষেক হয়।
"লুটতরাজ" চলচ্চিত্রটি মান্না’র প্রথম প্রযোজিত চলচ্চিত্র। তিনি এই ছায়াছবির দর্শকদের চমক দেয়ার জন্য আইয়ুব বাচ্চুকে দিয়ে এই চলচ্চিত্রে নেপথ্য গান গাওয়ানোর ধারণা কাজী হায়াতকে উপস্থাপন করেছিলেন। আহমেদ ইমতিয়াজ বুলবুলও এই বিষয়ে মান্নাকে সমর্থন করেছিলেন। তবে তিনি আশাবাদী ছিলেন না। মান্না’র একান্ত আগ্রহ ও বহুবার অনুরোধ করার পর আইয়ুব বাচ্চু এই চলচ্চিত্রে নেপথ্য গান গাওয়ার সম্মতি দিয়েছিলেন।
আইয়ুব বাচ্চু সম্মতি দেয়ার পর আহমেদ ইমতিয়াজ বুলবুল এই গানের গীতিরচনা ও সুরারোপ করেন। গীতিরচনার ক্ষেত্রে আইয়ুব বাচ্চু’র গায়কী ও গানের ধরনকে প্রাধান্য দেয়া হয়েছিল। এই গানটি মুলত উচ্চ স্কেলে গাওয়া। আইয়ুব বাচ্চু উচ্চ স্কেলের গানে অভ্যস্ত হলেও কনক চাঁপা অভ্যস্ত ছিলেন না। আইয়ুব বাচ্চুর সাথে কণ্ঠদানের ক্ষেত্রে কনক চাঁপার স্বামী মইনুল ইসলাম খান বেশ চিন্তিত ছিলেন। পরবর্তীকালে সফলভাবে তাদের কণ্ঠধারণ সম্পন্ন হয়।
চলচ্চিত্রটি মুক্তি পাওয়ার পর শ্রোতারা এই গান সাদরে গ্রহণ করে এবং তুমুল জনপ্রিয় হয়। আইয়ুব বাচ্চুর ব্যান্ড সঙ্গীতের ভক্ত অনেকেই শুধু এই গান শোনার জন্য চলচ্চিত্রটি প্রেক্ষাগৃহে গিয়ে দেখেছেন। বাংলাদেশ বেতারের চলচ্চিত্র সংগীতানুষ্ঠানে এই গান নিয়মিত প্রচার করা হয়। চলচ্চিত্রে গান গাওয়া ছেড়ে দেয়ার আগে, আইয়ুব বাচ্চু তাঁর কনসার্টে শ্রোতাদের অনুরোধে এই গান পরিবেশন করেছিলেন। এই গানের মাধ্যমে ব্যান্ড ও রক সঙ্গীতে বাইরে চলচ্চিত্রের সঙ্গীত জগতে আইয়ুব বাচ্চুর সফল পদচারণা শুরু হয়। চলচ্চিত্র মুক্তির একুশ বছর পর অনুপম রেকর্ডিং মিডিয়ার ব্যানারে গানটির ভিডিও ২৮ এপ্রিল, ২০১৮ তারিখে ইউটিউবে অবমুক্ত করা হয়।
সানোফি

সানোফি এস.এ. হলো ফ্রান্সের বহুজাতিক ফার্মাসিউটিক্যাল কোম্পানি, যেটির প্রধান সদরদপ্তর প্যারিসে অবস্থিত। এটি ২০১৩ সালে ওষুধের ব্যবস্থাপত্র বিক্রির দিক দিয়ে বিশ্বে ৫ম সর্ববৃহৎ ওষুধ কোম্পানি হিসেবে জায়গা করে নেয়। ৪ মার্চ ২০১৪ এর হিসাব অনুযায়ী সানোফি ২০১৩ সালে বিশ্বের শীর্ষ ১০ টি ওষুধ কোম্পানির একটি হিসেবে জায়গা করে নেয়। সানোফি ১৯৭৩ সালে প্রতিষ্ঠিত হয়। ২০০৪ সালে এটি সানোফি অ্যাভেনটিস হিসেবে যাত্রা শুরু করে এবং পরবর্তীতে ২০১১ সালে এটির বর্তমান নাম সানোফি হিসেবে নামকরণ করে।
সানোফি বর্তমানে ওষুধ প্রস্তুতির পাশাপাশি গবেষণা, উন্নয়ন এবং মার্কেটিংয়ের কাজে যুক্ত আছে। কোম্পানিটি নিম্নোক্ত ৭ ক্ষেত্রেও থেরাপি তৈরি করে : কার্ডিওভাস্কুলার, ডায়বেটিস, সেন্ট্রাল নার্ভাস সিস্টেম, অনকোলজি, থ্রোম্বোসিস ও ভ্যাকসিন।
সানোফি ১৯৭৩ সালে প্রতিষ্ঠিত হয়। পরবর্তীতে এটি ১৯৯৯-২০০৪ পর্যন্ত সানোফি সিন্থেলাবু এবং
২০ আগস্ট ২০০৪ সালে সানোফি অ্যাভেনটিস হিসেবে যাত্রা শুরু করে। পরবর্তীতে 
৬ মে ২০১১ সালে বর্তমান নাম সানোফি হিসেবে নামকরণ করে।
সানোফি, ইউরোপীয়ান ফেডারেশন অব ফার্মাসিউটিক্যাল ইন্ডাস্ট্রিজ অ্যান্ড এসোসিয়েশনস এর পূর্ণ সদস্য। এছাড়াও এটি বায়োটেকনোলজি ইন্ডাস্ট্রি অরগ্যানাইজেশন ও ফার্মাসিউটিক্যাল রিসার্চ অ্যান্ড ম্যানুফ্যাকচার্স অব আমেরিকা এরও পূর্ণ সদস্য।
সানোফি ভ্যাকসিন সহায়ক সানোফি পাস্তুরও ইউরোপাবায়ো এর সদস্য।
দি অ্যাভেনটিস ফাউন্ডেশন হলো 
১৯৯৬ সালে হুচেস্ট ফাউন্ডেশন হিসেবে জার্মানিতে প্রতিষ্ঠিত একটি দাতব্য সংস্থা। ২০০০ সালে এটি তার নাম পরিবর্তন করে দি অ্যাভেনটিস ফাউন্ডেশন হিসেবে পথচলা শুরু করে। এটি মূলত মিউজিক, থিয়েটার, শিল্প সাহিত্য, উচ্চতর শিক্ষা এবং স্বাস্থ্য গবেষণা নিয়ে কাজ করে থাকে।
ভৌগোলিক মেরু

গ্রহ, বামন গ্রহ, প্রাকৃতিক উপগ্রহ, গোলক ইত্যাদি কোন জ্যোতির্বৈজ্ঞানিক বস্তু তার কেন্দ্রগামী যে সরল রেখার সাপেক্ষে আবর্তন করে তাকে ঘূর্ণন অক্ষ বলা হয়। কোন মহাজাগতিক বস্তুর ঘূর্ণন অক্ষ উক্ত মহাজাগতিক বস্তুর পৃষ্ঠকে যে দুটি বিন্দুতে ভেদ করে ঐ বিন্দুদুটিকেই উক্ত মহাজাগতিক বস্তুটির ভৌগোলিক মেরু বা সংক্ষেপে মেরু বলা হয়। পৃথিবীর উত্তর ও দক্ষিণ মেরুর ন্যায় যে কোন মহাজাগতিক বস্তুটির উক্ত ছেদ বিন্দু দুটিকেও 
"উত্তর মেরু" ও " দক্ষিণ মেরু" বলা হয়ে থাকে। উত্তর মেরু ও দক্ষিণ মেরু পরস্পর থেকে ১৮০° কোণ দূরে তথা মহাজাগতিক বস্তুটির নিরক্ষরেখা থেকে ৯০° কোণে পরস্পরের বিপরীত দিকে অবস্থান করে।
প্রতিটি গ্রহেরই ভৌগোলিক মেরু রয়েছে। পৃথিবীর ভূচৌম্বকত্বের ন্যায় কোন মহাজাগতিক বস্তুর চৌম্বক ক্ষেত্র থাকলে মহাজাগতিক বস্তুটিরও চৌম্বক মেরু থাকবে।
কোন মহাজাগতিক বস্তুর ঘূর্ণনে হেরফের হওয়ার অর্থ হল এর পৃষ্ঠতলেও ভৌগোলিক মেরুগুলোর অবস্থানের গড়বর হওয়া। যেমন— কয়েক বছরের আবর্তনে পৃথিবীর উত্তর ও দক্ষিণ মেরু কয়েক মিটার পর্যন্ত সরে যায়। মানচিত্র অঙ্কনবিদ্যাতে সঠিক এবং অপরিবর্তনীয় স্থানাঙ্ক আবশ্যক হওয়ায় ভৌগোলিক মেরুসমূহের গড় অবস্থানকে নির্দিষ্ট মেরু (মানচিত্র বৈজ্ঞানিক মেরু বা cartographic poles) হিসেবে গ্রহণ করা হয়। এই গড় অবস্থানগুলো তথা মেরুগুলো সেসব বিন্দু যেখানে মহাজাগতিক বস্তুটির দ্রাঘিমাগামী মহাবৃত্তগুলো ছেদ করে বা যেসব বিন্দু দিয়ে দ্রাঘিমাগামী মহাবৃত্তগুলো অতিক্রম করে।
নাইব বুকেলে

নাইব আর্মান্ডো বুকেলে অর্টিজ (জন্ম: ২৪শে জুলাই ১৯৮১) একজন সালভাদরের রাজনীতিবিদ, ব্যবসায়ী এবং এল সালভাদরের ৪৬তম ও বর্তমান রাষ্ট্রপতি। ২০১৯ সালে নির্বাচনে জয়লাভের মধ্যে দিয়ে তিনি এল সালভাদরের রাষ্ট্রপতি নির্বাচিত হন। তিনি ১ জুন ২০১৯ থেকে রাষ্ট্রপতির দায়িত্ব গ্রহণ করেন। নাইব বুকেলে তার রাজনৈতিক দল গানার হয়ে নির্বাচনে লড়ে জয়লাভ করেন। 
তিনি ২০১২ সালে নুয়েভো কাসকাটলান এর মেয়র এবং ২০১৫ সালে সান সালভাদরের নির্বাচিত মেয়র হন।
নাইব বুকেলে ২৪ জুলাই ১৯৮১ সালে এল সালভাদরের সান সালভাদরে জন্মগ্রহণ করেন। তার পিতা ওলগা অর্টিজ ডি বুকেলে এবং মাতা আর্মান্ডো ডি বুকেলে। তার পিতা ছিলেন একজন প্রসিদ্ধ ব্যবসায়ী ও স্থানীয় ইমাম। 
খুব অল্প বয়সে, নাইব তার দক্ষতা ও উদ্যোক্তামূখী কর্মকাণ্ডের জন্য পরিচিত লাভ করে। তিনি মাত্র ১৮ বছর বয়সে একটি কোম্পানি প্রতিষ্ঠা করেন।
নাইব বুকেলে এল সালভাদরের ইয়ামাহা মোটরস কোম্পানির মালিক, যেটি এল সালভাদরে ইয়ামাহা কোম্পানির বিভিন্ন পণ্য বিক্রি ও বিতরণ করে থাকে। এছাড়াও তিনি OBERMET, S.A. DE C.V. এর পরিচালক ও প্রেসিডেন্ট।
তিনি ২০১২ সালের ১১ মার্চ নুয়েভো কাসকাটলান এর মেয়র নির্বাচিত হন। ২০১২ সালের ১ মে থেকে তিনি মেয়রের দায়িত্ব পালন করেন। 
২০১৫ সালে এল সালভাদর এর রাজধানী সান সালভাদরে মেয়র নির্বাচন অনুষ্ঠিত হয়। সেখানে তিনি ৮৯,১৬৪ ভোট পেয়ে মেয়র নির্বাচিত হন। 
২০১৭ সালে তিনি তাইওয়ানের রাজধানী তাইপে সিটিতে যান এবং সেখানে তাইওয়ানের রাষ্ট্রপতির সাথেও সৌজন্য সাক্ষাৎ করেন।
২০১৯ সালের ৩ ফেব্রুয়ারি বুকেলে ৪৬ তম রাষ্ট্রপতি নির্বাচনে জয়লাভ করে রাষ্ট্রপতি নির্বাচিত হন এবং ১ জুন ২০১৯ থেকে রাষ্ট্রপতির দায়িত্ব পালন শুরু করেন।
নাইব বুকেলে ২০১৪ সালে গ্যাব্রিয়েল রদ্রিগেজ বুকেলেকে বিয়ে করেন। তাদের এক সন্তান রয়েছে। নাইব বুকেলের পিতা একজন মুসলিম এবং মা একজন খ্রিস্টান ধর্মাবলম্বীর।
জগদীপ ধনখড়

<nowiki> </nowiki>জগদীপ ধনখড় (জন্ম ১৮ মে, ১৯৫১) হলেন পশ্চিমবঙ্গের প্রাক্তন রাজ্যপাল। তিনি ভারতের সুপ্রিম কোর্টের আইনজীবী এবং ১৯৮৯ থেকে ১৯৯১ সাল পর্যন্ত লোকসভার সদস্য ছিলেন। তিনি বর্তমানে ভারতের ১৪তম উপরাষ্ট্রপতি।
তিনি প্রাথমিক শিক্ষালাভ করেন কিথানা গ্রামের সরকারি বিদ্যালয় থেকে, স্কুলশিক্ষা গ্রহণ করেন সৈনিক স্কুল, চিতোরগড় থেকে এবং স্নাতক ডিগ্রি পান রাজস্থান বিশ্ববিদ্যালয়, জয়পুর থেকে। তিনি ১৯৮৯-৯১ নবম লোকসভায় রাজস্থানের ঝুনঝুনু (লোকসভা কেন্দ্র) থেকে সাংসদ হিসেবে জনতা দল (সংযুক্ত) কে প্রতিনিধিত্ব করেন এবং ১৯৯৩-৯৮ সালে রাজস্থানের দশম বিধানসভায় কিষানগড়, রাজস্থান থেকে বিধায়ক এবং রাজস্থান হাইকোর্ট বার এসোসিয়েশন, জয়পুরের সভাপতি ছিলেন।
পদার্থবিজ্ঞানে বিএসসি(অনার্স) এবং বিশেষ মর্যাদার সঙ্গে এলএলবি পাশ করেন ১৯৭৮ সালে রাজস্থান বিশ্ববিদ্যালয় থেকে।
তার প্রাথমিক শিক্ষালাভ হয়েছিল গ্রামের কিতানা বিদ্যালয়ে এবং একজন মেধাবী ছাত্র হিসাবে ধনখর সম্পূর্ণ বৃত্তি লাভ করেন। রাজস্থানের সৈনিক স্কুল, চিতোরগড় থেকে মধ্যশিক্ষা গ্রহণ করেন। তিনি ইন্ডিয়ান স্কুল সার্টিফিকেট পরীক্ষা (কেমব্রিজ বিশ্ববিদ্যালয়) স্বাতন্ত্র্যের সাথে পাশ করেন।
ধনখড় জন্মগ্রহণ করেন ১৯৫১ সালের ১৮ মে রাজস্থান রাজ্যের একটি ছোট্ট গ্রাম কিথানাতে। ধনখর বিয়ে করেন শ্রীমতি সুদেশ ধনখরকে। তাদের একজন কন্যা হলেন কামনা, তিনি কার্তিকেয়কে বিবাহ করেন।
লরেন্তিনো কর্টিজো

লরেন্তিনো "নিতো" কর্টিজো কোহেন (;জন্ম ৩০ জানুয়ারি ১৯৫৩) হলো পানামার রাজনীতিবিদ ও বর্তমান রাষ্ট্রপতি। ২০১৯ সাল থেকে তিনি পানামার ৩৮তম রাষ্ট্রপতি হিসেবে দায়িত্ব পালন করে আসছেন। কর্টিজো কোহেন পানামার জাতীয় পরিষদের সাবেক প্রেসিডেন্ট এবং কৃষি মন্ত্রণালয়েরও মন্ত্রী হিসেবে দায়িত্ব পালন করেছেন। তিনি ১৯৯৪ ও ২০০৪ সালে পানামা ন্যাশনাল অ্যাসেম্বলির চেম্বার প্রেসিডেন্ট হিসেবে দুই দফায় দায়িত্ব পালন করেন। 
পানামার রাজনৈতিক দল "ডেমোক্রেটিক রেভ্যুলেশনারী পার্টি"র হয়ে তিনি ২০১৯ সালে সাধারণ নির্বাচনে মোট ভোটের ৩৩.২৭% পেয়ে ৫ মে ২০১৯ তারিখে রাষ্ট্রপতি নির্বাচিত হন। 
বর্তমানে তিনি পানামার ৩৮তম রাষ্ট্রপতি হিসেবে দায়িত্ব পালন করছেন। লরেন্তিনো কোহেন, পানামা ও ইসরাইলের দ্বৈত নাগরিক হওয়ায় রাষ্ট্রপতি নির্বাচনের সময় বিতর্কে পড়েন, পানামার সংখ্যালঘু ইহুদিরা তা জানার পর তিনি এটি তাদের থেকে লুকায়িত রাখার চেষ্টা করেন। এরপরেও তিনি নির্বাচনে জয়লাভ করে পানামার রাষ্ট্রপতি হিসেবে নির্বাচিত হন। 
কোহেন ১৯৯৪ থেকে ২০০৪ সাল পর্যন্ত পানামার জাতীয় পরিষদের সদস্য হিসেবে দায়িত্ব পালন করেছেন।
তিনি ২০০০ সালে পানামার জাতীয় পরিষদের প্রেসিডেন্ট হন এবং ২০০১ সাল পর্যন্ত সেই দায়িত্ব পালন করেন।
এছাড়াও তিনি রাষ্ট্রপতি মার্টিন টরিজোস এর অধীনে সাবেক কৃষিমন্ত্রী হিসেবে দায়িত্ব পান।
এবং পরবর্তীতে ২০১৯ সালে পানামার ৩৮তম রাষ্ট্রপতি নির্বাচিত হন।
জাতীয়তাসূচক বিশেষণ

জাতীয়তাসূচক বিশেষণ হল কোন নির্দিষ্ট স্থানের অধিবাসী কিংবা স্থানীয় ব্যক্তিদেরকে সাধারণভাবে শনাক্তকরণে ব্যবহৃত শব্দ বা শব্দগুচ্ছ যা সাধারণত উক্ত জায়গাটির নামানুসারে উদ্ভব হয়।এর উদাহরণ হিসেবে বলা যায় ঢাকা শহরের অধিবাসীকে ""ঢাকাইয়া"", যুক্তরাষ্ট্র নামক দেশের ব্যক্তিকে ""আমেরিকান"" এবং সোয়াহিলি উপকূলের অধিবাসীকে সোয়াহিলি বলা হয়।
জাতীয়তাসূচক বিশেষণ সবসময় কোন ব্যক্তির নাগরিকত্ব কিংবা বসবাসের স্থানকে সুস্পষ্টভাবে নির্দেশ নাও করতে পারে এবং অনেক বিশেষণ কোন ব্যক্তির জাতিতাত্ত্বিক নামের সঙ্গে মিশে দ্ব্যর্থতা সৃষ্টি করতে পারে। উদাহরণস্বরূপ ""থাই"" বলতে থাইল্যান্ডের যে কোন নৃতাত্ত্বিক গোষ্ঠীর যেকোনো অধিবাসী কিংবা নাগরিককে বুঝাতে পারে অথবা আরও সংকীর্ণ ভাবে থাই জাতির সদস্যকে বোঝাতে পারে।
অন্যদিকে কিছু ব্যক্তিবর্গ একাধিক জাতীয়তাসূচক বিশেষণে বিশেষায়িত হতে পারেন। উদাহরণস্বরূপ, যুক্তরাজ্যের স্থানীয় অধিবাসীকে ""ব্রিটিশ"", "ব্রিটন" কিংবা কথ্যভাষায় "ব্রিট" বলা যেতে পারে। কিছু ভাষায় জাতীয়তাসূচক ভাষার শব্দ ভান্ডার থেকে উদ্ভূত হতে পারে। যেমন ইংরেজি ভাষায় "Québécois(e)" শব্দটি প্রায়ই কুইবেকের অধিবাসীদেরকে বোঝাতে ব্যবহৃত হয় (যদিও কুইবেকার ও ব্যবহৃত হয়)।
কুয়েত–বাংলাদেশ সম্পর্ক

কুয়েতের আমির কুয়েত সাবাহ আল-সালিম আল-সাবাহ ১৯৭৪ সালে বাংলাদেশ সফর করেছিলেন। কুয়েতে বাংলাদেশের আবাসিক দূতাবাস রয়েছে। ১৯৯১ সালে ইরাক কুয়েত আক্রমণ করার পরে, সৌদি আরবকে রক্ষার জন্য বাংলাদেশ জাতিসংঘের নেতৃত্বে পরিচালিত অপারেশন ডেজার্ট শিল্ডের জন্য সৈন্য প্রেরণ করেছিল। আন্তর্জাতিক জোটের অংশ হিসাবে বাংলাদেশও প্রথম উপসাগরীয় যুদ্ধে লড়াই করেছিল। যুদ্ধের পরে এবং মাইন ক্লিয়ারিং অপারেশনে বাংলাদেশ সেনাবাহিনী ৫৯ জন সৈন্যকে হারিয়েছিল। ২০১৬ সালের মধ্যে, "অপারেশন পুনর্গঠন কুয়েত " এর অধীনে উপসাগরীয় যুদ্ধে ইরাক বাহিনীর রেখে যাওয়া ল্যান্ড মাইন পরিষ্কার করতে ৭২৮ জন বাংলাদেশী সেনা মারা গিয়েছেন এবং আরও ১৫২ জন আহত হয়েছিল। ২০১৬ সালের মার্চে এ উভয় দেশ প্রতিটি দেশের কূটনৈতিক পাসপোর্টধারীদের প্রবেশ ভিসা ছাড়াই যাতায়াতের অনুমতি দেওয়ার জন্য একটি চুক্তি স্বাক্ষর করেছে। কুয়েতের এনজিও রিভিয়েল অফ ইসলামিক হেরিটেজ সোসাইটি সন্ত্রাসবাদে অর্থায়নের জন্য বাংলাদেশে নিষিদ্ধ হয়েছিল।
২০০০ সালে কুয়েতে আনুমানিক ২০ লক্ষ অভিবাসী বাংলাদেশী শ্রমিক ছিল। ২০০৮ সালে বাংলাদেশী বেসরকারী নিয়োগ সংস্থাগুলি নিয়োগের ক্ষেত্রে দুর্নীতির অভিযোগে কুয়েত বাংলাদেশী শ্রমিকদের আমদানিতে নিষেধাজ্ঞা জারি করেছিলেন। ২০০৮ সালেরজুলাইয়ে, ২০০০ বাংলাদেশী শ্রমিকরা জীবনযাত্রার পরিস্থিতি এবং স্বল্প মজুরি (যা কুয়েতে মাসে ১৮ কুয়েতি দিনার ছিল) নিয়ে প্রতিবাদ করেছিলেন। বিক্ষোভের জন্য কয়েকজন শ্রমিককে গ্রেপ্তার করা হয়েছিল, তবে কুয়েতের শ্রম মন্ত্রণালয় মজুরি বাড়িয়ে মাসে ১৮ কুয়েতি দিনার দিতে দিতে সম্মত হয়।
২০১৫ সালের ফেব্রুয়ারিতে কুয়েত আবার ৭ বছরের নিষেধাজ্ঞার পরে আবারও বাংলাদেশী শ্রমিকদের প্রবেশের অনুমতি দেয়; কুয়েতে ভারতীয় শ্রমিকদের অভিবাসন নিয়ে ভারত নতুন বিধিনিষেধ আরোপের পরে এটি করা হয়েছিল। ২০১৪ সালের মধ্যে মোট বাংলাদেশী অভিবাসী শ্রমিকের সংখ্যা কমে ১৯০ হাজারে নেমে এসেছিল। ২০১৬ সালের মধ্যে অভিবাসী শ্রমিকের সংখ্যা এসে দাঁড়ায় ২০০ হাজারে। ২০১৬ সালের মে মাসে কুয়েত সরকার বাংলাদেশ সরকারকে বাংলাদেশে একটি তেল শোধনাগার স্থাপনে সহায়তা করতে সম্মত হয়।
আবদুস সবুর (অভিনেতা)

আব্দুস সবুর হলেন একজন বাংলাদেশী শিল্প নির্দেশক এবং অভিনেতা। তিনি পাঁচবার শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার হিসেবে পুরস্কার লাভ করেন, চলচ্চিত্রসমূহ হলো: "সূর্যগ্রহণ" (১৯৭৬), "আরাধনা" (১৯৭৯), "শুভদা" (১৯৮৬), "বিরহ ব্যাথা" (১৯৮৯), এবং "ঘাতক" (১৯৯৪)।
সমুদ্র সমতল

গড় সমুদ্র পৃষ্ঠকেই সংক্ষেপে সমুদ্র পৃষ্ঠ বলা হয়। একে ইংরেজিতে mean sea level (MSL) বা সি লেভেল বলা হয়। সমুদ্র পৃষ্ঠ হল, সমুদ্রের উপরিভাগের (সি সারফেস) গড় উচ্চতা, যে মানকে আদর্শ মান বিবেচনা করে ভূপৃষ্ঠের বিভিন্ন স্থানের উন্নতি-অবনতি (উঁচুনিচু) পরিমাপ করা হয়। গড় সমুদ্র পৃষ্ঠ (MSL) হল এক প্রকার উলম্ব উপাত্ত (vertical datum) – আদর্শিক/প্রমিত ভূতাত্ত্বিক উপাত্ত (standardized geodetic datum), যা ব্যবহার করা হয় তালিকা উপাত্ত হিসাবে (চার্ট ডেটাম) হিসাবে মানচিত্রাংকন বিদ্যায় ও সামুদ্রিক নৌচালন বিদ্যায়, অথবা বিমানচালনবিদ্যায়- সমুদ্র পৃষ্ট থেকে বায়ুমন্ডলীয় চাপ নির্ণয়ের মাধ্যমে উচ্চতার ক্রমাঙ্ক নির্ধারন, ফলত এ থেকে উড্ডয়নরত বিমানের উচ্চতা পরিমাপ করা হয়। মূলত গড় ভাটা ও জোয়ারের মধ্যবর্তী অবস্থানই হল সাধারণ ও সহজবোধ্য আদর্শ গড় সমুদ্রপৃষ্ঠ। 
সমুদ্র পৃষ্ঠ অনেক উপাদান দ্বারাই প্রভাবিত হতে পারে এবং ভূতাত্ত্বিক সময় মাত্রার উপর নির্ভর করে এর পরিচিতি। তবে, বিংশ শতাব্দী ও বর্তমান সহস্রাব্দে সমুদ্র পৃষ্ঠের উচ্চতা বৃদ্ধির কারণ বৈশ্বিক উঞ্চায়ন, এবং সমুদ্র পৃষ্ঠের যত্নশীল পরিমাপণ অন্তদৃষ্টি খোলে দিতে পারে চলমান জলবায়ু পরিবর্তন নিয়ে।
যথাযথভাবে গড় সমুদ্র পৃষ্ঠ নির্ণয় করা খুবই দুরূহ ব্যাপার কেননা অনেক প্রভাবক দ্বারা এটি প্রভাবিত হয়। সমুদ্র পৃষ্ঠের ক্ষণিক পরিবর্তন নির্ভর করে স্থান ও সময়ের বিভিন্ন মাত্রার উপর। সমুদ্রের এই গতিশীলতা নির্ভর করে জোয়ার-ভাটা, বায়ু, বায়োমন্ডলীয় চাপ, মহাকর্ষীয় বলের স্থানিক পার্থক্য, তাপমাত্রা, লবণাক্ততা সহ আরও অনেক উপাদানের উপর। সমুদ্র পৃষ্ঠ নির্ণয়ের সবচেয়ে সহজ উপায় হলো, একটি নির্দিষ্ট জায়গার সমুদ্র পৃষ্ঠের গড় উচ্চতা নির্ণয় করা এবং এটিকে উপাত্ত হিসেবে ব্যবহার করা। যেমনঃ কোনো একটি জায়গার বিগত ১৯ বছরের সমুদ্র পৃষ্ঠ পর্যবেক্ষণে প্রাপ্ত তথ্যের গড় মানের সাহায্যে ওই জায়গার গড় সমুদ্র স্তর/সমুদ্র পৃষ্ঠ নির্ণয় করা হয়।
প্রায় সময়ই গড় সমুদ্র পৃষ্ঠের এই মানটি নির্ধারণ করা হয় কোনো ভূমির সাহায্যে, আর তাই গড় সমুদ্র পৃষ্ঠের আপেক্ষিক পরিবর্তনের কারণে অথবা যে স্থানে টাইড গেজ (জোয়ার-ভাটার উচ্চতা মাপক যন্ত্র) রাখা হয়েছে সেই স্থানের উন্নতি অবনতির কারণে গড় সমুদ্র পৃষ্ঠের বাস্তব মান পরিবর্তিত হয়। যুক্তরাজ্যে অর্ডন্যান্স উপাত্তই হল গড় সমুদ্র পৃষ্ঠ, যা  নিউলিনের কর্নওয়ালে ১৯১৫ থেকে ১৯২১ সালের মধ্যে পরিমাপ করা হয়। ১৯২১ সালের পূর্বে, ভিক্টোরিয়া ডক, লিভারপুলে উলম্ব উপাত্তই গড় সমুদ্র সমতল/গড় সমুদ্র পৃষ্ঠ। রাশিয়ান সাম্রাজ্যের সময় থেকে, রাশিয়া ও এর অন্যান্য অংশগুলি (বর্তমানে স্বাধীন রাষ্ট্র), সমুদ্র পৃষ্ঠ পরিমাপ করা হত কনস্ট্যাড সমুদ্র গজের শুন্য (০) মাত্রা থেকে। হংকং-এ “এমপিডি” নামে একটি জরিপ দল যার পূর্ণরূপ হল ‘মিটারস এবাভ প্রিন্সিপাল ডাটাম’ এবং যা গড় সমুদ্র সমতলের ১.২৩০ মিটার নিচের অবস্থানকে বুঝায়। ফ্রান্সের মার্সিলিসে ম্যারেগ্রাফে নামক একজন ১৮৮৩ সাল পর্যন্ত ধারাবাকিকভাবে সমুদ্র পৃষ্ঠ পরিমাম করেন এবং  সমুদ্র পৃষ্ঠ সম্পর্কিত দীর্ধতম পর্যায়ক্রমিক উপাত্ত উপস্থাপন করেন। এটি ইউরোপে ও মূল আফ্রিকাতে সমুদ্র পৃষ্ঠ হিসেবে রাষ্ট্রীয়ভাবে ব্যবহৃত হত। স্পেনে সমুদ্র সমতল থেকে উপরের বা নিচের উচ্চতা পরিমাপ করার প্রমাণ গেজটি অ্যালিকান্তে অবস্থিত। ইউরোপের অন্যত্র প্রমাণ উলম্ব উচ্চতা (ইউরোপিয়ান প্রমাণ উলম্ব পদ্ধতি) আমস্টারডাম পেলি স্থাপন করা হয়েছে, ১৬৯০ সালের দিকে।
টিওপিইএক্স/পসিইডন উৎক্ষেপনের পর ১৯৯২ সাল থেকে স্যাটেলাইট অলটিমিটারের সাহায্যে আরও সূক্ষভাবে সমুদ্র পৃষ্ঠ পরিমাপ করা সম্ভব হচ্ছে। নাসা এবং সিএনইস এর একটি যৌথ অভিযান।
ঔষধনির্মাণ শিল্প

ঔষধনির্মাণ শিল্প বা সংক্ষেপে ঔষধ শিল্প একটি বৃহৎ শিল্প যার দায়িত্ব মানুষ ও পশুর জন্য ব্যবহারযোগ্য ঔষধ আবিষ্কার, উদ্ভাবন, নির্মাণ, শিল্পোৎপাদন ও বাজারজাতকরণ। ঔষধগুলি সাধারণত সূঁচের মাধ্যমে প্রবেশযোগ্য তরল কিংবা মুখ দিয়ে ভক্ষণযোগ্য কঠিন রূপে থাকে। ঔষধগুলির উদ্দেশ্য রোগ নিরাময় করা, রোগ প্রতিষেধক টীকা হিসেবে কাজ করা কিংবা রোগের উপসর্গের উপশম করা।
ঔষধনির্মাতা ব্যবসা প্রতিষ্ঠানগুলি ঔষধবিজ্ঞান ও (ঔষধের) রোগ-নিরাময়বিদ্যা সংক্রান্ত গবেষণাগুলি পরিচালনা করে ও এগুলির পৃষ্ঠপোষকতা করে, যাতে বিদ্যমান মানবরোগ ও পশুরোগগুলির জন্য নতুন ঔষধ তৈরি বা বিদ্যমান ঔষধের উন্নতিসাধন করা যায়। সামগ্রিকভাবে পশ্চিমা ঔষধনির্মাণ শিল্প অনেক রোগের নিরাময়কারী ঔষধ আবিষ্কার করলেও নিম্ন-আয়ের দেশগুলিতে যেসব রোগের প্রাদুর্ভাব বেশি যেমন ম্যালেরিয়া, যক্ষ্মা, ইত্যাদির জন্য কম দামের সহজলভ্য ঔষধ নির্মাণে ধীরগতির পরিচয় দিয়েছে।
ঔষধনির্মাতা ব্যবসা প্রতিষ্ঠানগুলি অবাণিজ্যিক বা মার্কাহীন ঔষধ কিংবা মার্কাযুক্ত ঔষধ নিয়ে কাজ করতে পারে। ঔষধের কৃতিসত্ব (প্যাটেন্ট), পরীক্ষণ, নিরাপত্তা, কার্যকারিতা এবং বাজারজাতকরণ সংক্রান্ত বিভিন্ন ধরনের আইন ও বিধিমালা এই ঔষধ নির্মাতা ব্যবসা প্রতিষ্ঠানগুলির উপর প্রযুক্ত হয়।
চিং হ্লা মং চৌধুরী মারি স্টেডিয়াম

চিং হ্লা মং চৌধুরী মারি স্টেডিয়াম, ১৯৮০ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি রাঙ্গামাটি জেলার রাঙ্গামাটি পৌরসভায় প্রধান সড়কের পাশে অবস্থিত, তবে রাঙ্গামাটি জেনারেল (সরকারি) হাসপাতাল সড়কের উত্তরে স্টেডিয়ামের মূল প্রবেশদ্বার রয়েছে। এই স্টেডিয়ামে বাংলাদেশের জাতীয় দিবস সমূহে কুচকাওয়াজ ও জেলার বিভিন্ন ক্রীড়া যেমনঃ ফুটবল, ক্রিকেট, রাগবী, কাবাডি, ক্রীড়া প্রতিভা অন্বেষণ কার্যক্রম ও কনসার্ট অনুষ্ঠিত হয়। প্রথমত এই ভেন্যুটি রাঙ্গামাটি জেলা স্টেডিয়াম নামে তৈরি হলেও পরবর্তীতে জাতীয় ক্রীড়া পরিষদ কর্তৃক ০৫ ডিসেম্বর, ২০১২ তারিখে নাম পরিবর্তন করে জাতীয় পুরস্কার প্রাপ্ত, তৎকালীন পূর্ব-পাকিস্তান ফুটবল দলের অধিনায়ক প্রয়াত ফুটবলার "চিং হ্লা মং চৌধুরী মারী"র নামে পরিবর্তন করা হয়। স্টেডিয়ামটি রাঙ্গামাটি জেলার দ্বিতীয় স্টেডিয়াম। প্রথম স্টেডিয়ামটি রাঙ্গামাটি পৌরসভার রিজার্ভ বাজারে অবস্থিত শহীদ শুক্কুর স্টেডিয়াম। বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্ত্বাবধানে রয়েছে।
১৯৮০ সালে এই স্টেডিয়ামের নির্মাণ কাজ শুরু হয়। পরবর্তী সময়ে ২০০০ সালে পূর্ণাঙ্গ স্টেডিয়াম ঘোষণার পরিপ্রেক্ষিতে ৬ হাজার দর্শক ধারণক্ষমতাসম্পন্ন গ্যালারি নির্মাণ করা হয়।
স্টেডিয়ামের উত্তর ও দক্ষিণ গ্যালারি গোলাকার, তবে মাঠটি আয়তাকার যা অ্যাথলেটিক ট্র্যাক বসানোর উপযোগী। স্টেডিয়ামের দক্ষিণ অংশে একটি টিনের ছাউনিসহ প্যাভিলিয়ন রয়েছে। গ্যালারি কংক্রিট নির্মিত। স্টেডিয়ামের উত্তর-পশ্চিমাংশে ক্রীড়াবিদদের শরীর চর্চা ও ইন্ডোর খেলাধুলার জন্য একটি জিমনাসিয়াম রয়েছে যা অধ্যাপক কুমার সমিত রায়ের নামে পরিচিত। এই জিমনাশিয়ামে জেলা পর্যায়ের বিভিন্ন ইন-ডোর স্পোর্টস যেমন- জিমন্যাস্টিকস, ব্যাডমিন্টন, জুডো, কারাতে, তায়কোয়ান্দো প্রতিযোগিতা ও প্রশিক্ষণ আয়োজন করা হয়।
এই ভেন্যুতে বেশ কয়েকটি উল্লেখযোগ্য কনসার্ট অনুষ্ঠিত হয়েছে:
২০১৪-২০১৬ এর মধ্যে স্টেডিয়ামটির গ্যালারি সংস্কার, পুরনো ভবন সংস্কার, জিমনেসিয়াম সংস্কার করা হয়েছে। ১৬ সেপ্টেম্বর, ২০১৬ তারিখে পার্বত্য চট্টগ্রাম বিষয়ক মন্ত্রণালয় এই স্টেডিয়ামের ২০০ ফুট 'এপ্রোচ' সহ ১০০ ফুট গ্যালারি বর্ধিত করার জন্য ২০১৬-২০১৯ মেয়াদে ৩০ লক্ষ টাকা বরাদ্দ করেছে। বর্তমানে স্টেডিয়ামটির পুর্নাঙ্গ গ্যালারি নির্মিতব্য অবস্থায় রয়েছে।
বর্তমানে স্টেডিয়ামের গ্যালারি ৬০০০ দর্শক ধারণ করতে পারে। তবে স্টেডিয়ামের মাঠে কনসার্ট বা সাংস্কৃতিক অনুষ্ঠান আয়োজন করা হলে গ্যালারির ধারণ ক্ষমতার অতিরিক্ত লোক সমাগম হয়।
মহিউদ্দীন ফারুক

মহিউদ্দীন ফারুক (৩ মার্চ ১৯৪১ - ১৭ এপ্রিল ২০২০) হলেন একজন বাংলাদেশী শিল্প নির্দেশক এবং অভিনেতা। তিনি "বসুন্ধরা" (১৯৭৭), "ডুমুরের ফুল" (১৯৭৮), "পিতা মাতা সন্তান" (১৯৯১), "পদ্মা নদীর মাঝি" (১৯৯৩), "দুখাই" (১৯৯৭), "মেঘলা আকাশ" (২০০১) এবং "মনের মানুষ" (২০১০) চলচ্চিত্রের জন্য মোট ৭ বার শ্রেষ্ঠ শিল্প নির্দেশক পুরস্কার লাভ করেন।
পুরী জগন্নাথ

পুরি জগন্নাথ (জন্ম: ২৮ সেপ্টেম্বর ১৯৬৬) হচ্ছেন একজন ভারতীয় চলচ্চিত্র পরিচালক, চিত্রনাট্যকার এবং প্রযোজক, যিনি মূলত তেলুগু চলচ্চিত্রে কাজ করে থাকেন। তিনি তিনবার নন্দী পুরস্কার অর্জন করেছেন। তিনি তার চরিত্রায়ন এবং সিনেমা তৈরির স্টাইলের জন্য তেলুগু চলচ্চিত্র ইন্ডাস্ট্রিতে "ডায়নামিক ডিরেক্টর" হিসাবে পরিচিত। তিনি তার বাণিজ্যিক গল্প বলার যোগ্যতার জন্য বিখ্যাত, ২০ বছর ধরে চলচ্চিত্র নির্মাণের সময়, পুরি ছোট বাজেটের স্বাধীন চলচ্চিত্র থেকে চলে গেছেন, যেগুলো ভারতীয় রুপালি পর্দার তৈরির নায়কদের সর্বকালের সেরা চলচ্চিত্রগুলির মাধ্যমে সুপারস্টার তৈরি করার জন্য কাজ করেছেন।
তিনি পবন কল্যাণ, রেনু দেসাই ও অমীশা প্যাটেল অভিনীত ব্লকবাস্টার চলচ্চিত্র বাদরী (২০০০-এর চলচ্চিত্র)বাদ্রী দিয়ে চলচ্চিত্রে আত্মপ্রকাশ করেন। ২০০৬ সালে তিনি পরিচালনা করেন "পোকিরি", দুবাইয়ে অনুষ্ঠিত ৭ম আইআইএফএ ফিল্ম ফেস্টিভালে এটি প্রদর্শিত হয়। পরে চলচ্চিত্রটি বেশ কয়েকটি ভারতীয় ভাষায় পুনঃনির্মাণ করা হয়, এবং এটি পুরিকে জাতীয় স্বীকৃতি এনে দেয়। ২০০৪ সালে এর মাধ্যমে তিনি তার বলিউডের অভিষেক করেন। ২০১১ সালে তিনি "বুদ্ধা... হোগা তেরা বাপ" পরিচালনা করেন, যা অস্কার গ্রন্থাগারে সংরক্ষণ করা হয়েছিল।
তিনি তার প্রযোজনা সংস্থা পুরি জগন্নাধ টুরিং টকিজ এবং বৈষ্ণব একাডেমীর ব্যানারে চলচ্চিত্র প্রযোজনা করেন। এছাড়াও তিনি একটি সঙ্গীত কোম্পানী হিসাবে বলা পুরি সঙ্গীত। বক্স অফিসে হিট করা তার চলচ্চিত্রগুলো "বাদ্রি," "ইটলু শ্রাবণী শুভ্রামানিয়াম, আপ্পু, ইডিয়ট, আম্মা নান্না ও তামিলা আম্মায়ি, শিভামানি, বুজ্জিগাড়ু, পোকিরি, ডেসামুদুরু, নেনিন্থে, গোলিমার, বিজনেসম্যান, ইদ্দারাম্মায়িলাথো, হার্ট অ্যাটাক এবং টেম্পার।"
পেটলা অন্ধ্রপ্রদেশ রাজ্যের পূর্ব গোদাবরী জেলার পিথাপুরামের একটি তেলুগু-ভাষিক হিন্দু কপ্পুলা ভেলামা পরিবারে জন্মগ্রহণ করেন। তার পৈতৃকগ্রাম অন্ধ্রপ্রদেশ রাজ্যের বিশাখাপত্তনম জেলার কোটৌড়তলার বাপিরজু কোঠাপল্লি। তিনি পেডাবোদদীপালির সেন্ট থেরেসা আরসিএম উচ্চ বিদ্যালয়ে পড়াশোনা করেন। "পেটলা" তার পারিবারিক নাম, "পুরি জগন্নাথ" তার নাম, যা পুরির জগন্নাথ মন্দিরের নামানুসারে। তিনি তার কর্মজীবন শুরু করেন রাম গোপাল ভার্মার সহকারী পরিচালক হিসেবে। তার পরিচালক হিসাবে অভিষেক হয় পবন কল্যাণ, রেনু দেসাই, প্রকাশ রাজ ও আমীশা প্যাটেল অভিনীত "বাদ্রি" চলচ্চিত্রের মাধ্যমে। তিনি অভিনেতা রবি তেজার একজন ভালো বন্ধু, যিনি ইতলু শ্রাবণী সুব্রামনিয়াম, ইডিয়টের মতো ব্লকবাস্টার চলচ্চিত্রেও অভিনয় করেছেন। তিনি কন্নড় চলচ্চিত্র শিল্পেও কাজ করেছেন এবং পুনীত রাজকুমারকে পরিচিত করেছেন। ২০১১ সালে তিনি অমিতাভ বচ্চনের সঙ্গে কাজ করেছিলেন।
মোহাম্মাদ কালান্তর

মোহাম্মাদ কালান্তর হলেন একজন বাংলাদেশী শিল্প নির্দেশক। তিনি ৫ বার বাংলাদেশ জাতীয় চলচ্চিত্র পুরস্কার শ্রেষ্ঠ শিল্প নির্দেশক হিসেবে "দুই বধূ এক স্বামী" (২০০৩), "হাজার বছর ধরে" (২০০৫), "মেঘের কোলে রোদ" (২০০৮), "গঙ্গাযাত্রা" (২০০৯), "রাজা সূর্য খা" (২০১২) চলচ্চিত্রের জন্য জাতীয় পুরস্কার লাভ করেন।
সামুরাই মারুফ

মারুফ হোসেন ইবনে সাঈদ (সামুরাই মারুফ অথবা মারুফ সামুরাই নামে বিশেষভাবে জনপ্রিয়) হলেন একজন বাংলাদেশী শিল্প নির্দেশক। তিনি ২০১৪ সালের চলচ্চিত্র "তারকাঁটা এবং ২০১৫ সালের চলচ্চিত্র "জিরো ডিগ্রীর জন্য ২ বার শ্রেষ্ঠ শিল্প নির্দেশক হিসেবে জাতীয় চলচ্চিত্র পুরস্কার লাভ করেন।
আব্দুল খালেক

আব্দুল খালেক হলেন একজন বাংলাদেশী শিল্প নির্দেশক। তিনি ১৯৮৮ সালের চলচ্চিত্র "আগমন"-এ শিল্প নির্দেশনায় অবদান রাখার জন্য শ্রেষ্ঠ শিল্প নির্দেশক বিভাগে জাতীয় পুরস্কার অর্জন করেন।
উত্তম গুহ

উত্তম গুহ (জন্ম: ৩০ সেপ্টেম্বর) হলেন একজন বাংলাদেশী শিল্প নির্দেশক এবং মঞ্চ অভিনেতা। তিনি ৭ বার বাংলাদেশ জাতীয় চলচ্চিত্র পুরস্কার শ্রেষ্ঠ শিল্প নির্দেশক হিসেবে পুরস্কার জিতে নেন।
তিনি অভিনেতা হিসেবে শুরু করেন। কুমিল্লায় জনান্তিক নাট্যসম্প্রদায়ের মধ্য দিয়ে অভিনয়ে তার সম্পৃক্ততা হয়। এরপর চট্টগ্রামের অঙ্গন থিয়েটার ইউনিটে এবং ১৯৮৮ সালে মমতাজ উদ্দীন থিয়েটারের হয়ে একাধিক মঞ্চ নাটকে অভিনয় করেন। একই সাথে তিনি শিল্প নির্দেশকেরও কাজ করতেন। মোস্তফা ওয়ালিদ পরিচালিত প্রতিঘাত চলচ্চিত্রের মধ্য দিয়ে উত্তম গুহ প্রথম চলচ্চিতে অভিনয় করেন।
১৯৯৫ সালে শেখ নিয়ামত আলী পরিচালিত অন্য জীবন চলচ্চিত্রে শিল্পী নির্দেশক হিসেবে কাজ করে জাতীয় চলচ্চিত্র পুরস্কার লাভ করেন ও শিল্প নির্দেশক হিসেবে খ্যাতি পান।
তিনি ১৯৯৫ সালে শেখ নিয়ামত আলী পরিচালিত অন্য জীবন চলচ্চিত্রে শিল্পী নির্দেশক হিসেবে কাজ করে প্রথম জাতীয় চলচ্চিত্র পুরস্কার পান। এরপর ১৯৯৯ সালে তানভীর মোকাম্মেলের নির্দেশনায় চিত্রা নদীর পাড়ে, ২০০২ সালে চাষী নজরুল ইসলামের নির্দেশনায় হাছন রাজা, ২০০৪ সালের তানভীর মোকাম্মেলের লালন, ২০১৩ সালে গাজী রাকায়েতের নির্দেশনায় মৃত্তিকা মায়া ও ২০১৫ সালে শঙ্খচিল চলচ্চিত্রে শিল্প নির্দেশক হিসেবে কাজ করে জাতীয় চলচ্চিত্র পুরস্কার পান। এছাড়া তিনি চলচ্চিত্র সাংবাদিক সমিতির পুরস্কার, চলচ্চিত্র প্রযোজক সমিতির পুরস্কার, জয়নুল আবেদীন পুরস্কারসহ অনেক পুরস্কার পেয়েছেন।
অ্যালেস্টার ক্রোলি

অ্যালেস্টার ক্রোলি (), পুরো নাম এডওয়ার্ড আলেকজান্ডার ক্রোলি (১২ অক্টোবর ১৮৭৫ - ১ ডিসেম্বর ১৯৪৭) একজন ইংরেজ গুপ্তধর্মী, আনুষ্ঠানিক যাদুকর, কবি, ঔপন্যাসিক ও পর্বতারোহী ছিলেন। তিনি থেলিমা ধর্ম প্রতিষ্ঠা করেছিলেন, ২০ শতকের প্রথম দিকে "ইয়ন অফ হোরাস" বইটি দ্বারা মানবতার পথ প্রদর্শনের মাধ্যমে নিজেকে নবী হিসাবে চিহ্নিত করেছিলেন। একজন প্রফুল্ল লেখক, যিনি জীবনের আবশ্যকতা বই এর মাধ্যমে ব্যাপকভাবে প্রকাশ করেছেন।
ওয়ারউইকশায়ারের রয়েল লিমিংটন স্পা-র একটি ধনী পরিবারে জন্মগ্রহণকারী ক্রোলি তাঁর পিতামাতার মৌলবাদী খ্রিস্টান প্লেমাউথ ব্রাদারহুডের বিশ্বাসকে পশ্চিমা গোষ্ঠীগত স্বার্থে আগ্রহী হওয়ার জন্য প্রত্যাখ্যান করেছিলেন। তিনি ক্যামব্রিজ বিশ্ববিদ্যালয়ের ট্রিনিটি কলেজে পড়াশোনা করেন, যেখানে তিনি পর্বতারোহণ ও কবিতার উপর তার দৃষ্টিভঙ্গিকে গুরুত্ব দেন। কিছু জীববিজ্ঞানী অভিযোগ করেছেন যে এখানে তিনি ব্রিটিশ গোয়েন্দা সংস্থায় নিয়োগ পেয়েছিলেন,তারা আরও বলতেন যে তিনি সারাজীবন গুপ্তচর ছিলেন। ১৮৮৯ সালে তিনি গোল্ডেন ডন-এর রহস্যময় হার্মিটিক অর্ডারে যোগ দেন, যেখানে তিনি স্যামুয়েল লিডেল ম্যাকগ্রেগর ম্যাথারস এবং অ্যালান বেনেটের কাছে আনুষ্ঠানিক জাদু প্রশিক্ষণ লাভ করেন। তিনি ভারতে হিন্দু ও বৌদ্ধ ধর্ম অধ্যয়ন করার আগে অস্কার একেনস্টাইনের সাথে মেক্সিকোতে পর্বতারোহণ করেন। তিনি রোজ এডিথ কেলিকে বিয়ে করেন এবং ১৯০৪ সালে মিশরের কায়রোতে মধুচন্দ্রিমায় যান সেখানে ক্রোলি দাবি করেছিলেন যে আইভাস নামক একটি অতিপ্রাকৃত সত্তা তাকে যোগাযোগ করেছেন, যিনি তাকে "দ্য বুক অফ দ্য ল" দিয়েছিলেন, যা থেলিমার ভিত্তি হিসাবে ব্যবহৃত একটি পবিত্র পাঠ্য "ইয়ন অফ হোরাস" এর শুরুতে বইটি ঘোষণা করেছে যে তার অনুগামীদের "যা ইচ্ছা তা করতে হবে" এবং জাদুর অভ্যাসের মাধ্যমে তাদের সত্যিকারের ইচ্ছার সাথে নিজেদেরকে সংলগ্ন করে তুলতে হবে।
প্রাচীন রোমে সমকামিতা

প্রাচীন রোমে সমকামিতা তৎকালীন পশ্চিমের থেকে সুস্পষ্টই আলাদা। লাতিন ভাষা শব্দ অপ্রতুলতার জন্য সমকামি এবং বহুগামি অভিন্ন অনুবাদ করত। সনাতন রোমান কাম প্রবৃত্তিতে প্রাথমিক দুটি বিভাজন ছিল মুখ্য / প্রকট / পুরুষবাচক এবং গৌণ / অবনত / স্ত্রীবাচক। রোমান সমাজ ছিল পিতৃতান্ত্রিক , এবং চিরস্বাধীন পুরুষ নাগরিক রাজনৈতিক সুবিধে ভোগ করতেন তথাপি নিজের এবং পরিবার উভয়ের প্রতি কতৃত্ব করবার অধিকার রাখতেন। "সুকৃতি "(ক্ষমতা) সক্রিয় বৈশিষ্ট্য হিসেবে প্রতীয়মান ছিল যেটির বদৌলতেই একজন পুরুষ তাকে স্বমহিমায় প্রতিভাত করতেন। এহেন বিজয়ী মনবৃত্তি এবং পুরষোচিত ধর্মবিশ্বাস সমলিঙ্গ প্রণয় পরিগঠন করেছিল। রোমান পুরুষসম্প্রদায় পুরুষত্বনাশ এবং সামাজিক অবস্থানের তোয়াক্কা না করেই অবাধে অন্যান্য পুরুষদের সঙ্গে সঙ্গম করতে পারত যদ্যপি তারা ক্ষমতায় প্রতাপশালী তথা কেন্দ্রীয় ভূমিকায় থাকতেন। গৃহীত পুরুষ সঙ্গীরা ছিলেন ক্রীতদাস , ভূতপূর্ব ক্রীতদাস , পতিতা এবং নর্তকী যাদের জীবনশৈলী তাদের অস্পৃশ্য সমাজে এনে দাড় করিয়েছে যেটি সাধারণ নাগরিক নিরাপত্তা বঞ্চিত যদিও তারা ছিলেন কার্যত স্বাধীন ।যদিও রোমান পুরষসম্প্রদায় ১২ থেকে ২০ বছরের যুবকদের তাদের যৌনসঙ্গী হিসেবে পেতে পছন্দ করতেন বলে মনে হয় , জন্মস্বাধীন পুরুষ ক্ষুদ্রগোষ্ঠী নির্দিষ্ট সময়কাল অবধি এসব থেকে বিরত ছিলেন । তবে পেশাদার বেশ্যা এবং বিনোদিনীরা প্রাপ্তবয়স্কদের মধ্যে যৌনগত সহজলভ্য থাকতে পারে।
নারীদের মধ্যকার সমলিঙ্গ সম্পর্কের প্রমাণ নগণ্য। এবং যদি রোমান লেখকদের বিশ্বাস করা হয় , তবে নারী সমকাম প্রবণতা নিতান্তই সীমিত হয়ে থাকতে পারে। এই প্রসঙ্গে আগস্তাইন এরা এক কবিতায় বিবৃত করেছেন এভাবে " unheard-of (অবহেলা) "
যাইহোক, এখানকার কিছু বিক্ষিপ্ত প্রমাণ মেলে যেমন গ্রিক জাদুকরী পাপীরই এর কিছু সংখ্যক মন্ত্রে - যেটি উত্তর সম্রাজ্যকালে রোমান শাসিত প্রদেশে সমলিঙ্গে প্রেমাবিষ্ট কতিপয় বিশিষ্ট মহিলাদের অস্তিত্ব প্রমাণ করে।
প্রজাতন্ত্র লগ্নে , একজন রোমান নাগরিকের রাজনৈতিক সুবিধাগুলির মধ্যে অন্যতম অধিকার ছিল শারীরিক বাধ্যতা থেকে নিজেকে সুরক্ষিত রাখা , যার মধ্যে দৈহিক শাস্তি এবং যৌননিগ্রহ উভয়েই অন্তর্ভুক্ত ছিল।
তরুন ঘোষ

তরুন ঘোষ হলেন একজন বাংলাদেশী শিল্প নির্দেশক এবং পরিচালক। তিনি ২০০০ সালের চলচ্চিত্র "কিত্তনখোলা" চলচ্চিত্রে শিল্প নির্দেশনা দেয়ার জন্য শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার লাভ করেন।
বিজয় সেন (শিল্প নির্দেশক)

বিজয় সেন হলেন একজন বাংলাদেশী শিল্প নির্দেশক। তিনি ১৯৯২ সালের "অন্ধ বিশ্বাস" চলচ্চিত্রে শিল্প নির্দশক হিসেবে অবদান রাখার সুবাদে শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার লাভ করেন।
আন্তর্জাতিক ক্রিকেটে কেন উইলিয়ামসনের শতরানের তালিকা

কেনি উইলিয়ামসন একজন আন্তর্জাতিক ক্রিকেটার যিনি নিউজিল্যান্ড জাতীয় ক্রিকেট দলকে প্রতিনিধিত্ব করেন। জুন ২০১৯ সালের হিসাবে তিনি তিনটি ফর্ম্যাটে দলের অধিনায়ক - টেস্ট, ওয়ান ডে আন্তর্জাতিক (ওডিআই) এবং টোয়েন্টি ২০ আন্তর্জাতিক (টি ২০ আই)। একজন ডানহাতি টপ অর্ডার ব্যাটসম্যান, তিনি ৩৩ টি শতরান করেছেন মধ্যে ২০ টি- টেস্ট এবং ১৩ টি ওডিআই ম্যাচে- জুন ২০১৯ সালের হিসাবে। ২০১৫ সালের জানুয়ারিতে, সাবেক নিউজিল্যান্ড ক্রিকেটার মার্টিন ক্রো বলেছিলেন, উইলিয়ামসনের মধ্যে "আমরা সম্ভবত আমাদের সর্বকালের সেরা ব্যাটসম্যানের ভোর দেখছি"। 
উইলিয়ামসন ২০১০ সালের আগস্টে ভারতের বিপক্ষে ওডিআই অভিষেক করেন এবং দুই মাস পর প্রথম সেঞ্চুরি করেন, যখন তিনি ১০৮ রান করেন বাংলাদেশে বিপক্ষে; নিউজিল্যান্ডের ম্যাচটি নয় রানে পরাজিত হয়। অক্টোবর ২০১১ সালে ৬৯- বলে অপরাজিত ১০০ রান করেন জিম্বাবুয়ে বিরুদ্ধে - একটি নিউজিল্যান্ডের চতুর্থ দ্রুততম ওয়ানডে শতরান। ২০১৯ বিশ্বকাপে ওয়েস্ট ইন্ডিজের বিপক্ষে তার সর্বোচ্চ স্কোর ১৪৮ রান আসে।
নভেম্বরে ২০১০ সালে ভারতের বিরুদ্ধে প্রথম টেস্ট ম্যাচে উইলিয়ামসন একটি সেঞ্চুরি করেছিলেন; তিনি এই কৃতিত্ব অর্জনের দিক থেকে বিশ্বে অষ্টম এবং নিউজল্যান্ডের প্রথম ক্রিকেটার ছিলেন। জানুয়ারী ২০১৫ সালে ওয়েলিংটনের বেসিন রিজার্ভে শ্রীলঙ্কার বিপক্ষে তার সর্বোচ্চ স্কোর ২৪২ রান করেন। চার মাস পর তিনি ইংল্যান্ডের বিপক্ষে লর্ডসে ১৩২ রানের ইনিংসে দ্বারা ২৫ বছরের কম বয়সী ক্রিকেটারদের মধ্যে ১০ টি টেস্ট সেঞ্চুরির অধিকারী হিসাবে ষষ্ঠ খেলোয়াড় হয়েছিলেন। আগস্ট ২০১৬ সালে, সে সময়কার ফর্ম্যাটে সমস্ত টেস্ট-খেলার দেশগুলির বিরুদ্ধে দ্রুততম এবং সবচেয়ে কম বয়সী খেলোয়াড় হিসাবে শতরানকারী হয়ে ওঠেন। নিউজিল্যান্ডের হয়ে সর্বোচ্চ টেস্ট সেঞ্চুরি করেছেন তিনি। উইলিয়ামসন ২০১২ সালের অক্টোবরে তার প্রথম অভিষেক থেকে ৫৪ টি টি২০আই খেলেছেন এবং এই ফর্ম্যাটে এখনো সেঞ্চুরি করেননি; তার সর্বোচ্চ স্কোর অপরাজিত ৭৩ রান।
অলংকারী ইউনিয়ন

অলংকারী ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।
সিলেট শহর থেকে বিশ্বনাথ উপজেলা সদর হয়ে ৬ কিলোমিটার দক্ষিণে অবস্থিত। সীমানা- দক্ষিণে বিশ্বনাথ ইউনিয়ন, উত্তরে খাজাঞ্চী ইউনিয়ন, পশ্চিমে রামপাশা ইউনিয়ন,  পূর্বে তেতলী ইউনিয়ন।
আয়তন- ২৭ বর্গ কিলোমিটার। জনসংখ্যা: ২৬,৫৭৯। পুরুষ: ১৩০৩৫ জন, নারী: ১৩৫৪৪ জন।
৫২.৬%। পুরুষ: ৫৩.৫%, নারী: ৫১.৮%।
শিক্ষা প্রতিষ্ঠানের তালিকা
১২টি খাল ও ৪টি বিল রয়েছে।
বর্তমান চেয়ারম্যান- মোঃ নাজমুল ইসলাম রুহেল
ওয়েন ব্র্যাডবার্ন

ওয়েন পেনেল ব্র্যাডবার্ন (; জন্ম: ২৪ নভেম্বর, ১৯৩৮ - মৃত্যু: ২৫ সেপ্টেম্বর, ২০০৮) ওয়াইকাতোর টেমস এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬৪ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ মাঝারিসারিতে ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে অফ ব্রেক বোলিংয়ে পারদর্শী ছিলেন ওয়েন ব্র্যাডবার্ন।
১৯৫৭-৫৮ মৌসুম থেকে ১৯৬৮-৬৯ মৌসুম পর্যন্ত ওয়েন ব্র্যাডবার্নের প্রথম-শ্রেণীর খেলোয়াড়ী জীবন চলমান ছিল। মাঝারিসারির ব্যাটসম্যান হিসেবে নর্দার্ন ডিস্ট্রিক্টসের পক্ষে খেলোয়াড়ী জীবনের সূত্রপাত ঘটান। কিন্তু, ব্যাটিংয়ের অবস্থান পরিবর্তন ঘটিয়ে উদ্বোধনী ব্যাটসম্যান হিসেবে আবির্ভূত হবার পর থেকেই সফল হতে থাকেন। বিস্ময়করভাবে ১৯৬৩-৬৪ মৌসুমে দক্ষিণ আফ্রিকা গমনের জন্যে মনোনীত হন। তবে, প্রকৃতপক্ষে ঐ মৌসুমে তার খেলার মান তেমন ভালো ছিল না। তাসত্ত্বেও, প্রথমবারের মতো প্রথম-শ্রেণীর শতরানের কাছাকাছি পর্যায়ে ছিলেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ওয়েন ব্র্যাডবার্ন। ২৮ ফেব্রুয়ারি, ১৯৬৪ তারিখে ডুনেডিনে সফরকারী দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। নিউজিল্যান্ডের পক্ষে শততম টেস্ট ক্যাপধারী হন।
বৃষ্টিবিঘ্নিত খেলায় তিনি ৩২ ও ১৪ রান তুলেন। তন্মধ্যে, প্রথম ইনিংসে ব্র্যাডবার্ন ও বিডব্লিউ সিনক্লেয়ারের মধ্যকার দ্বিতীয় উইকেট জুটিতে সংগৃহীত ৫১ রান উভয় দলের মধ্যে তৎকালীন রেকর্ড ছিল। নিচেরসারিতে ডিক, ব্লেয়ার ও ক্যামরনের দৃঢ়তায় ঐ খেলাটি ড্রয়ে পরিণত হয়। এরপর, ১৩ মার্চ, ১৯৬৪ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি। প্রথম টেস্টে ৩২ এবং দ্বিতীয় টেস্টে ২ ও ১৪ রানের ইনিংস খেলেন। ১৯৬৫ সালে ইংল্যান্ড গমনের উদ্দেশ্যে সদস্য তালিকা প্রকাশ করা হলে তাকে ঊহ্য রাখা হয়। পরবর্তী গ্রীষ্মকালে ঘরোয়া ক্রিকেটে ব্যক্তিগত একমাত্র শতরানের ইনিংস খেলেন।
২৫ সেপ্টেম্বর, ২০০৮ তারিখে ৭০ বছর বয়সে হ্যামিল্টনে ওয়েন ব্র্যাডবার্নের দেহাবসান ঘটে। ব্যক্তিগত জীবনে বিবাহিত ছিলেন তিনি। মৃত্যুর পাঁচদিন পূর্বে ৪৮ বছর বয়সী স্বীয় অর্ধাঙ্গিনীর শবানুষ্ঠানের পর থেকে হৃদযন্ত্রক্রীয়ায় আক্রান্ত হন। তার পুত্র গ্রান্ট ব্র্যাডবার্ন ঘরোয়া ক্রিকেটে নর্দার্ন ডিস্ট্রিক্টস এবং ১৯৯০ থেকে ২০০১ সময়কালে নিউজিল্যান্ডের পক্ষে সাতটি টেস্ট ও এগারোটি ওডিআইয়ে অংশ নিয়েছিলেন। নিউজিল্যান্ডের পক্ষে সাত পিতা-পুত্রের টেস্ট ক্রিকেট খেলার অন্যতম হিসেবে দৃষ্টান্ত গড়েন।
শানু

শানু একজন বাংলাদেশী অভিনেত্রী। তিনি ২০০৩ সালে মুক্তিপ্রাপ্ত আজাদী হাসনাত ফিরোজ পরিচালিত শাবনূরের বিখ্যাত চলচ্চিত্র "বউ শাশুড়ীর যুদ্ধ" সিনেমা অভিনয় করে জাতীয় চলচ্চিত্র পুরস্কার পেয়েছেন। পরবর্তীতে তিনি অসংখ্য সুপারহিট সিনেমায় অভিনয় করেছেন তার মধ্যে উল্লেখযোগ্য হলোঃ- কঠিন শাস্তি, কয়লা, তুমি বড় ভাগ্যবতী, আজকের নিশান ইত্যাদি। 
বাংলাদেশ চলচ্চিত্র পুরস্কার
২০০২ সাল থেকে ২০০৭ সাল পর্যন্ত তৎকালীন বিএনপি সরকার ক্ষমতায় থাকতে বহু পুরস্কার ও সম্মাননা পেয়েছিল।
শানুর প্রাপ্ত সম্মাননাঃ-
১। আনন্দ বিচিত্রা ফটো সুন্দরী প্রতিযোগিতায় প্রথম---২০০০ সাল
২।বাসসাস পুরস্কার, ২০০৪ সেরা সহঅভিনেত্রী 
৩।ষ্টারস্কিন এওয়ার্ড-২০০৫-সেরা অভিনেত্রী
৪।বেগম জিয়া গোল্ড মেডেলঃঃ- ২০০৬ 
৫।জাতীয় চলচ্চিত্র পুরস্কারঃঃ-- বউ শাশুড়ী যুদ্ধ